open-index/open-wikipedia-markdown huggingface dataset:
মিত্ৰা ফুকন

**মিত্ৰা ফুকন** ( : জন্ম- ১৯৫৩ চন, ১৬ মে')হৈছে এগৰাকী ভাৰতীয় লেখিকা,অনুবাদক আৰু স্তম্ভলেখক। লগতে তেওঁ এগৰাকী ধ্ৰুপদী কণ্ঠশিল্পী। তেওঁ ইংৰাজী ভাষাত সাহিত্য-চৰ্চা কৰা ভাৰতীয় লেখকসকলৰ ভিতৰত অন্যতম। তেওঁ শিশু সাহিত্য, চুটি গল্প, উপন্যাস, অনুবাদ সাহিত্যৰ পৰা আৰম্ভ কৰি স্তম্ভলেখালৈকে লিখিছিল। *গুৱাহাটী গেজ* মিত্ৰা ফুকনৰ প্ৰকাশিত স্তম্ভলেখাৰ সংকলন। মননশীল সাহিত্য নিৰ্মাণৰ স্বীকৃতিস্বৰূপে মিত্ৰা ফুকনে *ইউনিচিফ-চিবিটি(UNICEF-CBT) বঁটা*,*কথা বঁটা*, *টেলিগ্ৰাফ ভিনেট গুপ্তা মেম'ৰিয়েল বঁটা* আদিকে কৰি কেইবাটাও বঁটা লাভ কৰিছে।

## ব্যক্তিগত জীৱন আৰু শিক্ষা
মিত্ৰা ফুকনৰ জন্ম হৈছিল ১৯৫৩ চনৰ ১৬ মে'ত অসমত। তেওঁৰ পিতৃৰ নাম প্ৰমোদ চন্দ্ৰ গোস্বামী আৰু মাতৃৰ নাম গীতা গোস্বামী। তেওঁৰ পিতৃ এজন অৱসৰপ্ৰাপ্ত আই এফ এছ বিষয়া। মিত্ৰা ফুকনে ভাৰতৰ লগতে আফ্ৰিকাৰো বিভিন্ন বিদ্যালয়ত শিক্ষা গ্ৰহণ কৰিছিল। তেওঁ শ্বিলঙৰ ল'ৰেট' কনভেণ্টৰ পৰা হাইস্কুলীয়া শিক্ষা সাং কৰিছিল। তেওঁ শ্বিলঙৰ ছেইণ্ট মেৰিজ কলেজৰ পৰা ১৯৭৩ চনত ইংৰাজী বিষয়ত স্নাতক ডিগ্ৰী অৰ্জন কৰে আৰু গুৱাহাটী বিশ্ববিদ্যালয়ৰ পৰা ইংৰাজী বিষয়তে স্নাতকোত্তৰ ডিগ্ৰী পায়। 

মিত্ৰা ফুকনৰ দিলীপ ফুকনৰ সৈতে বিবাহ হয়। তেওঁলোকৰ দুজন পুত্ৰ সন্তান আছে। 

## কৰ্মজীৱন
'দ্য আছাম ট্ৰিবিউন' কাকতত প্ৰকাশিত All Things Considered স্তম্ভলেখাটি মিত্ৰা ফুকনে লিখে।  মিত্ৰা ফুকন *নৰ্থ ইষ্ট ৰাইটাৰ্ছ ফ'ৰাম*ৰ এগৰাকী প্ৰতিষ্ঠাপক সদস্য। তেওঁ ইয়াৰ সভাপতি হিচাপেও কাম কৰি গৈছে। 

মিত্ৰা ফুকনে লিখা *দ্য কালেক্টৰছ ৱাইফ* শীৰ্ষক উপন্যাসখনৰ পটভূমি অসম ভিত্তিক য'ত ১৯৭০ আৰু ৮০ ৰ দশকৰ অসম আন্দোলনৰ বিৰুদ্ধে অৱতাৰণা কৰা হৈছে। এগৰাকী অনুবাদক হিচাপে, মিত্ৰা ফুকনে "ব্লুছমছ ইন দ্য গ্ৰেভিয়াৰ্ড" নামেৰে জ্ঞানপীঠ বঁটা বিজয়ী বীৰেন্দ্ৰ কুমাৰ ভট্টাচাৰ্যৰ "কবৰ আৰু ফুল" গ্ৰন্থখন অনুবদ কৰিছে। সাহিত্য অকাডেমী বঁটা প্ৰাপ্ত হৰেকৃষ্ণ ডেকাৰ গল্প অনুবাদ কৰি মিত্ৰা ফুকনে *গিল্‌ট এণ্ড আদাৰ ষ্টৰিজ* নামেৰে এখন অনুবাদ গল্প সংকলন ৰচনা কৰে। ইয়াৰ উপৰিও কেইবাজনো অসম লেখকৰ ৰচনা তেওঁ ইংৰাজীলৈ অনুবাদ কৰিছে। মিত্ৰা ফুকনৰ প্ৰকাশিত স্তম্ভলেখাৰ সংকলন হৈছে 'গুৱাহাটী গেজ'। তেওঁ ২০০৮ চনত *আৰ জি বৰুৱাঃ দ্য আৰ্কিটেক্ট অব মদাৰ্ণ আছাম* নামেৰে এখন জীৱনী গ্ৰন্থ প্ৰণয়ন কৰে। গ্ৰন্থখন ৰাধাগোবিন্দ বৰুৱাক লৈ ৰচনা কৰা। 

## সাহিত্যৰাজি
শিশুগ্ৰন্থ
# মামনিজ এডভেন্সাৰছ (১৯৮৬)
# চুমকি পোষ্ট এ লেটাৰ (১৯৮৯)
# দ্য বিৰাটপুৰ এডভেন্সাৰ (১৯৯৪)
জীৱনী
# আৰ জি বৰুৱাঃ দ্য আৰ্কিটেক্ট অব মদাৰ্ণ আছাম (২০০৮)
উপন্যাস
# দ্য কালেক্টৰছ ৱাইফ (২০০৫)
# এ মনছুন মিউজিক (২০১১)
প্ৰকাশিত স্তম্ভলেখাৰ সংকলন 
# গুৱাহাটী গেজ 
চুটিগল্প
# এ ফুল নাইটছ থিভাৰী (২০১৬)
অনূদিত চুটিগল্প
# অগ্নি বাই এণ্ড আদাৰ ষ্টৰিজ (২০১৯)
# গিল্‌ট এণ্ড আদাৰ ষ্টৰিজ

বীৰেন্দ্ৰ কুমাৰ ভট্টাচাৰ্যৰ 'কবৰ আৰু ফুল' উপন্যাসখন 'ব্লুছমছ ইন দ্য গ্ৰেভিয়াৰ্ড' নামেৰে ইংৰাজীলৈ অনুবাদ কৰে। 
## বঁটা
শিশুৰ বাবে লিখা কল্পবিজ্ঞানমূলক গ্ৰন্থৰ বাবে মিত্ৰা ফুকনে *ইউনিচিফ-চিবিটি(UNICEF-CBT) বঁটা* লাভ কৰে। লগতে অনুবাদৰ বাবে তেওঁ *কথা বঁটা*, চুটি কল্পবিজ্ঞানৰ বাবে *টেলিগ্ৰাফ ভিনেট গুপ্তা মেম'ৰিয়েল বঁটা* লাভ কৰে। 

## তথ্যউৎস

শ্ৰেণী:অসমৰ ব্যক্তি
শ্ৰেণী:অসমৰ লেখিকা
শ্ৰেণী:জীৱিত ব্যক্তি
উদ্দীপনা গোস্বামী

**উদ্দীপনা গোস্বামী** () (জন্ম: -) হৈছে এগৰাকী অসমৰ কবি আৰু লেখিকা। জৱাহৰলাল নেহৰু বিশ্ববিদ্যালয়ৰ পৰা ডক্টৰেট ডিগ্ৰী গ্ৰহণ কৰা উদ্দীপনা গোস্বামীয়ে বিভিন্ন বিষয়ত লেখা-মেলা কৰে। তেওঁ ২০১০ চনত *উই কল্ড দ্য ৰিভাৰ ৰেড: পয়েট্ৰী ফ্ৰম এ ভায়লেণ্ট হোমলেণ্ড* শীৰ্ষক এখন কবিতা-সংকলন প্ৰকাশ কৰে। ইয়াৰ লগতে তেওঁ *ইন্দিৰা গোস্বামী: পেছন এণ্ড দ্য পেইন* নামৰ এখন গ্ৰন্থৰো সংকলন কৰে। *ইন্দিৰা গোস্বামী: পেছন এণ্ড দ্য পেইন* প্ৰকাশ হয় ২০১২ চনত। তেওঁ আন কেইবাখনো গ্ৰন্থৰ ৰচনা কৰিছে। *নো ঘোষ্ট ইন দিছ চিটি এণ্ড আদাৰ ষ্টৰিজ* হৈছে তেওঁৰ এখন চুটিগল্প সংকলন। 
উদ্দীপনা গোস্বামীয়ে *নৰ্থ ইষ্ট ৰিভিউ (North-East Review)* নামৰ এখন অনলাইন আলোচনীৰ সম্পাদিকা হিচাপে কাম কৰিছে।ইযাৰ সমান্তৰালভাৱে তেওঁ *মাউছ ইণ্ডিয়া*তো সম্পাদক হিচাপে কাম কৰিছে।

সংঘাত, জাতি, লিংগ, মাধ্যম আৰু দক্ষিণ এছিয়া আদি বিষয়ত উদ্দীপনা গোস্বামীয়ে লেখা-মেলা কৰি আছে। তেওঁৰ লেখা-মেলা বা আন সম্পাদকীয় তথা প্ৰকাশনৰ কাৰ্যসমূহত মুখ্যতঃ উত্তৰ-পূৰ্বাঞ্চলৰ বিষয়টোৱে গুৰুত্ব লাভ কৰে।

## জন্ম পৰিচয় আৰু ব্যক্তিগত জীৱন
উদ্দীপনা গোস্বামীয়ে জৱাহৰলাল নেহৰু বিশ্ববিদ্যালয়ৰ পৰা ডক্টৰেট ডিগ্ৰী গ্ৰহণ কৰে। ইয়াৰ লগতে তেওঁ কেইবাখনো শৈক্ষিক প্ৰতিষ্ঠানৰ পৰা উচ্চ শিক্ষা গ্ৰহণ কৰিছিল। সেইসমূহ হৈছে, *টাটা ইনষ্টিটিউট অৱ চ'চিয়েল চায়েন্স*, *গুৱাহাটী মহাবিদ্যালয়*, *পেঞ্চিলভেনীয়া বিশ্ববিদ্যালয়*, *কাৰ্টিছ ইনষ্টিটিউট অৱ মিউজিক* আৰু *জন হপকিন্স বিশ্ববিদ্যালয়*ত।

## কৰ্ম জীৱন আৰু সাহিত্যিক জীৱন
উদ্দীপনা গোস্বামীয়ে *নৰ্থ ইষ্ট ৰিভিউ (North-East Review)* নামৰ এখন অনলাইন আলোচনী সম্পাদনা কৰে। 
সংঘাত, জাতি, লিংগ, মাধ্যম আৰু দক্ষিণ এছিয়া আদি বিষয়ত উদ্দীপনা গোস্বামীয়ে লেখা-মেলা কৰে।তেওঁৰ লেখা-মেলা বা আন সম্পাদকীয় তথা প্ৰকাশনৰ কাৰ্যসমূহত মুখ্যতঃ উত্তৰ-পূৰ্বাঞ্চলৰ বিষয়টোৱে গুৰুত্ব লাভ কৰে। উদ্দীপনা গোস্বামীয়ে উত্তৰ-পূৱৰ বিষয়ত কয় যে এই ভূ-ৰাজনৈতিক পৰিধিটোৱে ভাৰতৰ মূল ভূখণ্ডত বহুতো নতুন আলোচনাত দ্ৰুতগতিত এক কেন্দ্ৰীয় স্থান অৰ্জন কৰিছে, কিন্তু বেছিভাগ ভুল কাৰণত। বিশ্বব্যাপী দৰ্শকৰ বাবে এক সন্তুলিত আৰু উদ্দেশ্যপূৰ্ণ দৃষ্টিভংগী প্ৰদান নকৰিলে, অঞ্চলটোৰ বিষয়ে পৌৰাণিক কাহিনী আৰু ধাৰণাবোৰে কেৱল নতুন ৰূপ ল'ব।  
তেওঁ সমান্তৰালভাৱে *মাউছ ইণ্ডিয়া*তো সম্পাদক হিচাপে অৱদান আগবঢ়াইছে।

ইংৰাজী ভাষাতেই ৰচনা কৰা উদ্দীপনা গোস্বামীৰ একমাত্ৰ কবিতাপুথিৰ নাম হ'ল *উই কল্ড দ্য ৰিভাৰ ৰেড: পয়েট্ৰী ফ্ৰম এ ভায়লেণ্ট হোমলেণ্ড*। ইয়াৰ লগতে 'নো ঘোষ্ট ইন দিছ চিটি এণ্ড আদাৰ ষ্টৰিজ' তেওঁৰ একমাত্ৰ চুটিগল্পৰ সংকলন। 

## সাহিত্য চৰ্চা
; কবিতা সংকলন

#'উই কল্ড দ্য ৰিভাৰ ৰেড: পয়েট্ৰী ফ্ৰম এ ভায়লেণ্ট হোমলেণ্ড'

; সংকলিত গ্ৰন্থ

#'ইন্দিৰা গোস্বামী: পেছন এণ্ড দ্য পেইন'

; প্ৰকাশিতব্য গৱেষণা পত্ৰ

#'কনফ্লিক্ট এণ্ড ৰিকনচিলিয়েছনঃদ্য দ্য পলিটিকছ দ্য এথনিচিটি ইন আছাম' 

; প্ৰকাশিতব্য চুটিগল্প সংকলন

#'নো ঘোষ্ট ইন দিছ চিটি এণ্ড আদাৰ ষ্টৰিজ'

; প্ৰকাশিতব্য সাধুকথাৰ সংকলন

#'হুৱেৰ উই কাম ফ্ৰম, হুৱেৰ উই গ': টেলছ ফ্ৰম দ্য ছেভেন ছিষ্টাৰছ'

## তথ্যউৎস

শ্ৰেণী:অসমৰ ব্যক্তি
শ্ৰেণী:অসমৰ লেখিকা
শ্ৰেণী:জীৱিত ব্যক্তি
এধানী মাহীৰ হাঁহি

**এধানী মাহীৰ হাঁহি** অসমৰ সাহিত্যিক মহিম বৰাই ৰচনা কৰা এখন উপন্যাস। কুৰি শতিকাৰ অসমীয়া সমাজখনৰ বৰ্ণনাৰে সমৃদ্ধ উপন্যাসখনে ২০০১ চনত সাহিত্য অকাডেমি বঁটা লাভ কৰে।  

## লেখকৰ পৰিচয়

পদ্মশ্ৰী মহিম বৰা (১৯২৪ - ২০১৬) অসমৰ এজন গল্পকাৰ, কবি আৰু সাহিত্যিক তথা শিক্ষাবিদ। তেওঁ গুৱাহাটী বিশ্ববিদ্যালয়ৰ পৰা অসমীয়া সাহিত্যত এম.এ পাছ কৰে আৰু নগাঁও মহাবিদ্যালয়ত কৰ্মজীৱন আৰম্ভ কৰে। তেওঁ জীৱনৰ বেছিভাগ সময় নগাঁৱতে পাৰ কৰে। তেওঁক ১৯৮৯ চনত অসম সাহিত্য সভাৰ সভাপতি পদত অধিষ্ঠিত কৰা হয়।

## কাহিনী
জ্ঞানেন্দ্ৰ বায়ন ওৰফে এধানী মাহীৰ মৰমৰ দেউকণ হৈছে উপন্যাসখনৰ কাহিনীৰ কথক। এধানী মাহী দেউকণৰ বুঢ়ীমাকৰ ভনীয়েকৰ জীয়েক। এধানী মাহীৰ মাক-দেউতাক ঢুকোৱাত ককায়েক-নবৌৱেকৰ লগত মিলি থাকিব নোৱাৰি তেখেতে অকলশৰীয়া হোৱা দেউকণৰ ককাদেউতা-বুঢ়ীমাকৰ লগত থাকিবলৈ লয়হি। এল পি স্কুল পাছ কৰাৰ পিছত দেউকণক মাক-দেউতাকে ককাদেউতা-বুঢ়ীমাকৰ ঘৰত মাইনৰ স্কুলত ইংৰাজী চাৰিটা শ্ৰেণী পঢ়িবলৈ পঠিয়ায়। এই সম্পূৰ্ণ চাৰিটা বছৰ দেউকণে এধানী মাহীৰ মৰম-আদৰ তথা আপডালত অতিবাহিত কৰে। এনেদৰে উপন্যাসখনৰ কাহিনীটো খৰস্ৰোতা নৈৰ গতিৰ দৰে আগবাঢ়ে। এধানী মাহীৰ ভোলানাথ কলিতা নামৰ এগৰাকী গান্ধীবাদী লোকৰ সৈতে বিয়া হয়। এখেত স্বদেশী আন্দোলনৰ প্ৰচাৰ চলোৱা তথা নিৰাশ্ৰয় বিধৱা-তিৰোতা আৰু ভকতসকলক আশ্ৰয় প্ৰদান কৰা এখন আশ্ৰমৰ ভলণ্টিয়াৰ আছিল। এধানী মাহীৰ বিয়াৰ বৰ্ণনাই সেই সময়ৰ সামাজিক ৰীতি-নীতিসমূহ  পৰিস্ফূট কৰি তুলিছে। বিয়াৰ পিছত এধানী মাহীয়ে ভোলানাথৰ সহধৰ্মিনী হিচাপে আশ্ৰমত সূতা কটা, কাপোৰ বোৱা, পলু পোহা, বামখেতি কৰা ইত্যাদি কামত সহায়-সহযোগিতা কৰি তাতে থাকিবলৈ লয়। দেউকণেও সেই সময়তে চাহ বাগানৰ চাকৰি পায়। গতিকে ককাদেউতা-বুঢ়ীমাকৰ ঘৰত থকা চাৰিবছৰীয়া জীৱনৰ সমাপ্তি ঘটাই সি চাহ বাগানত থাকিবলৈ লয়। কেইবছৰমান পাছত ভোলানাথ কলিতাৰ মৃত্যু হয়। তেওঁৰ মৃত্যুৰ পিছত এধানী মাহীয়ে পত্নীধৰ্ম পালন কৰি আশ্ৰমতেই থাকে। সেই সময়ত দ্বিতীয় বিশ্বযুদ্ধৰ প্ৰভাৱ অসমতো পৰাৰ কথা উপন্যাসখনত বৰ্ণিত হৈছে। এইখিনিতে নিত্য ব্যৱহাৰ্য সামগ্ৰীসমূহৰ দৰ বৃদ্ধি পোৱাকে আদি কৰি বিভিন্ন সামাজিক পৰিৱৰ্তনৰ দৃশ্য ভাহি আহে। এধানী মাহী এবাৰ বাগানলৈ আহি দেউকণৰ বিয়া ঠিক কৰি থৈ যায়। ইয়াৰ এমাহৰ পিছতেই মুখেৰে নকʼলেও দেউকণৰ মনৰ কথা বুজি পোৱা এধানী মাহীৰ মৃত্যু হয়। সংক্ৰামক ৰোগ কলেৰাই আশ্ৰমৰ ওচৰৰ গাঁও উছন কৰি পেলোৱাৰ সময়ত এধানী মাহীয়ে সেই  ৰোগাক্ৰান্ত লোকসকলক শুশ্ৰূষা কৰি নিজেও সেই ৰোগত আক্ৰান্ত হয় আৰু জীৱন বৈতৰণী পাৰ কৰে। লেখকে আমৃত্যু এধানী মাহীৰ ওঁঠত লাগি থকা বিশেষ, বিৰল হাঁহিটিৰ বৰ্ণনা দিছে এনেদৰে - *"প্ৰথমে ওঁঠৰ মাজ দুটা লগলগাই, লগে লগে ওঁঠ দুখন টিপা মাৰি ধৰি, লাহে লাহে ওঁঠ আতৰাই দিয়াৰ লগে লগে নীৰৱ মিচিকি হাঁহিটোৰে মুখমণ্ডলত, চকুৰ মণি দুটাত, ডাঠ কʼলা চেলাউৰি দুটাত কঁঠালগুটীয়া নিগনি এটাৰ দৰে দৌৰা-দৌৰি কৰিবলৈও ধৰে। শেষ মুহূৰ্ত্তত ওঁঠ দুখন টিপা মাৰি ধৰাৰ লগে লগে হাঁহিটো দুভাগ হৈ চকুৰ মণি দুটাত থিৰ হৈ পৰে, লাটুম এটা কোঁ-কোৱাই ঘূৰি থিৰ হৈ পৰাৰ দৰে।"*

## চৰিত্ৰসমূহ

*জ্ঞানেন্দ্ৰ বায়ন ওৰফে দেউকণ
*এধানী মাহী
*নৰমামা
*বৃন্দা বাইদেউ

*মিতা মামা
*লংকালি
*ভোলানাথ কলিতা
*বুপকণ আদি।

## তথ্য সংগ্ৰহ

শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
শ্ৰেণী:অসমীয়া উপন্যাস
কমলালয়া কাকতি

**কমলালয়া কাকতি**() হৈছে প্ৰথম অসমীয়া মহিলা আলোচনী 'ঘৰ জেউতি'ৰ প্ৰতিষ্ঠাপক সম্পাদক।

## জন্ম পৰিচয়
১৮৯৪ চনত শিৱসাগৰত কমলালয়া কাকতিৰ জন্ম হৈছিল। তেওঁৰ পিতৃৰ নাম কালীপ্ৰসাদ চলিহা আৰু মাতৃৰ নাম নিকুঞ্জলতা চলিহা।

## বিবাহ
কমলালয়াৰ ১৯০৮ চনত মাত্ৰ চৈধ্য বছৰ বয়সত কমলচন্দ্ৰ কাকতিৰ লগত বিবাহ হয়। কালক্ৰমত তেওঁলোকৰ এটি পুত্ৰ সন্তান জন্ম হয়। 
কিন্তু স্বামীয়ে পিছত দ্বিতীয় বিবাহৰ প্ৰস্তুতি চলায়। সেইদেখি কমলালয়াই পুত্ৰসহিতে পিতৃগৃহলৈ গুচি আহে।

## কৰ্মজীৱন
কমলালয়া কাকতিয়ে শিৱসাগৰত সক্ৰিয়ভাৱে বিভিন্ন সামাজিক কাম-কাজত আত্মনিয়োগ কৰে। কমলালয়াই বিভিন্ন অনুষ্ঠান প্ৰতিষ্ঠা কৰাত মুখ্য ভূমিকা গ্ৰহণ কৰে। তাৰ ভিতৰত শিৱসাগৰত গঠিত শিল্পী-ভাৰত, মহিলা সন্মিলনী আদি প্ৰধান। তেওঁৰ নবৌয়েক কনকলতা চলিহাৰ সৈতে লগলাগি ১৯২৮ চনত যুটীয়াভাৱে প্ৰকাশ কৰে 'ঘৰ জেউতি' নামৰ এখন আলোচনী। এইখনেই অসমৰ প্ৰথমখন মহিলা আলোচনী। ১৯৩৫ চনত 'ঘৰ জেউতি'ৰ প্ৰকাশ বন্ধ হৈ যায়।

## সাহিত্যৰাজি
* 'ঘৰ জেউতি' আলোচনীৰ প্ৰতিষ্ঠাপক সম্পাদক।

## মৃত্যু
১৯৪৬ চনৰ ২৪ জুনত কমলালয়া কাকতিৰ মৃত্যু হয়।

## তথ্যউৎস
সংগীতা বৰুৱা পিছাৰ'তি

**সংগীতা বৰুৱা পিছাৰ'তি** () হৈছে এগৰাকী ৰাষ্ট্ৰীয় পৰ্যায়ৰ অসমীয়া সাংবাদিক তথা লেখক। তেওঁ 'ইউনাইটেড নিউজ অৱ ইণ্ডিয়া'ৰ নতুন দিল্লী শাখা কাৰ্যালয়ত যোগদান কৰা উত্তৰ-পূৰ্বাঞ্চলৰ প্ৰথম গৰাকী মহিলা সাংবাদিক। ১৯৯৬ চনত তেওঁ 'ইউনাইটেড নিউজ অৱ ইণ্ডিয়া'ৰ নতুন দিল্লী শাখা কাৰ্যালয়ত উত্তৰ-পূৰ্বাঞ্চলৰ প্ৰথম গৰাকী মহিলা সাংবাদিকৰূপে সাংবাদিকতা আৰম্ভ কৰে। সংগীতা বৰুৱা পিছাৰ'তিয়ে সাংবাদিক হিচাপে ৰাষ্ট্ৰীয় পৰ্যায়ত উত্তৰ-পূৰ্বাঞ্চলক বিস্তৃত ৰূপত প্ৰচাৰ কৰাৰ ক্ষেত্ৰত শক্তিশালী ভূমিকা গ্ৰহণ কৰে।

তেওঁৰ উত্তৰ-পূৰ্বাঞ্চল সন্দৰ্ভত সাংবাদিকতা আৰম্ভ হয় 'দ্য হিন্দু' কাকতত ২০১১ চনত। এই আৰম্ভণি হয় 'ইনক্লুচিভ মেডিয়া ফেল'শ্বিপ অৱ চি এছ ডি এছ' লাভৰ জৰিয়তে। বৰ্তমান তেওঁ 'দ্য ৱায়াৰ' নামৰ সংবাদ ৱেবছাইটৰ জৰিয়তে অন্যান্য খবৰৰ লগতে উত্তৰ-পূৰ্বাঞ্চলৰ বাতৰি পৰিৱেশন কৰে। এই ফেলশ্বিপৰ জৰিয়তে তেওঁ ব্ৰহ্মপুত্ৰ নদীৰ ভয়ংকৰ গৰাখহনীয়াৰ ফলত মাজুলীৰ জনজীৱনৰ ক্ষয়-ক্ষতিৰ বিস্তৃত বিৱৰণ দাঙি ধৰে। ২০১৭ চনত সংগীতা বৰুৱা পিছাৰ'তিয়ে 'ৰামনাথ গোৱেঙ্কা এক্সিলেঞ্চ ইন্‌ জাৰ্নেলিজম বঁটা' লাভ কৰে।

সাংবাদিকতাৰ লগতে তেওঁ লেখা-মেলাও কৰে। 'আছাম: দ্য একৰ্ড, দ্য ডিছকৰ্ড'ৰ ৰচয়িতা সংগীতা বৰুৱা পিছাৰ'তিয়ে ৰীতা চৌধুৰীৰ 'মায়াবৃত্ত' শীৰ্ষক উপন্যাসখন ইংৰাজীলৈ অনুবাদ কৰিছে।সংগীতা বৰুৱা পিছাৰ'তিয়ে 'আছাম: দ্য একৰ্ড, দ্য ডিছকৰ্ড' গ্ৰন্থখন লিখি থাকোঁতে বহুতো সত্যৰ মুখামুখি হৈছিল বুলি কয়। তেওঁ কয় যে আছুৰ পতাকাখনৰ নক্সা, বাংলাদেশৰ মুক্তিবাহিনীৰ পৰা অনুপ্ৰাণিত হৈ অতুল বৰাই প্ৰস্তুত কৰিছিল।

## ব্যক্তিগত জীৱন
সংগীতা বৰুৱা পিছাৰ'তিয়ে অসমৰ গোলাঘাট জিলাত জন্মলাভ কৰিছিল। ১৯৯৫ চনত তেওঁ গুৱাহাটী বিশ্ববিদ্যালয়ৰ পৰা স্নাতক ডিগ্ৰী গ্ৰহণ কৰে। পিছলৈ তেওঁ দিল্লীত বাস কৰে।

## কৰ্মজীৱন
সংগীতা বৰুৱা পিছাৰ'তিয়ে সাংবাদিক হিচাপে ৰাষ্ট্ৰীয় পৰ্যায়ত উত্তৰ-পূৰ্বাঞ্চলক বিস্তৃত ৰূপত প্ৰচাৰ কৰাৰ ক্ষেত্ৰত শক্তিশালী ভূমিকা গ্ৰহণ কৰে। ১৯৯৬ চনত তেওঁ 'ইউনাইটেড নিউজ অৱ ইণ্ডিয়া'ৰ নতুন দিল্লী শাখা কাৰ্যালয়ত উত্তৰ-পূৰ্বাঞ্চলৰ প্ৰথম গৰাকী মহিলা সাংবাদিকৰূপে সাংবাদিকতা আৰম্ভ কৰে। তেওঁৰ উত্তৰ-পূৰ্বাঞ্চল সন্দৰ্ভত সাংবাদিকতা আৰম্ভ হয় ২০১১ চনত 'দ্য হিন্দু' কাকতত 'ইনক্লুচিভ মেডিয়া ফেল'শ্বিপ অৱ চি এছ ডি এছ' লাভৰ জৰিয়তে। বৰ্তমান সংগীতা বৰুৱা পিছাৰ'তিয়ে 'দ্য ৱায়াৰ' নামৰ সংবাদ ৱেবছাইটৰ জৰিয়তে অন্যান্য খবৰৰ লগতে উত্তৰ-পূৰ্বাঞ্চলৰ বাতৰি পৰিৱেশন কৰে। এই ফেলশ্বিপৰ জৰিয়তে তেওঁ ব্ৰহ্মপুত্ৰ নদীৰ ভয়ংকৰ গৰাখহনীয়াৰ ফলত মাজুলীৰ জনজীৱনৰ ক্ষয়-ক্ষতিৰ বিস্তৃত বিৱৰণ দাঙি ধৰে।

## সাহিত্যৰাজি
* আছাম: দ্য একৰ্ড, দ্য ডিছকৰ্ড
* ৰীতা চৌধুৰীৰ মায়াবৃত্ত উপন্যাসখন ইংৰাজীলৈ অনুবাদ

## বঁটা
২০১১ চনত সংগীতা বৰুৱা পিছাৰ'তিয়ে 'ইনক্লুচিভ মেডিয়া ফেল'শ্বিপ অৱ চি এছ ডি এছ' লাভ কৰিছিল। ২০১৭ চনত সংগীতা বৰুৱা পিছাৰ'তিয়ে সাংবাদিকতাৰ ক্ষেত্ৰত আগবঢ়োৱা অৰিহণাৰ বাবে 'ৰামনাথ গোৱেঙ্কা এক্সিলেঞ্চ ইন্‌ জাৰ্নেলিজম বঁটা' লাভ কৰে। 

## তথ্যউৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমৰ সাংবাদিক
দুৰ্গা বাহিনী

**দুৰ্গা বাহিনী ** ()  হৈছে বিশ্ব হিন্দু পৰিষদৰ (VHP) মহিলা শাখা। ইয়াক ১৯৯১ চনত প্ৰতিষ্ঠা কৰা হয়। ইয়াৰ প্ৰতিষ্ঠাপক অধ্যক্ষ হৈছে সাধ্বী ৰিথম্বৰা। বিশ্ব হিন্দু পৰিষদৰ মতে দুৰ্গা বাহিনীৰ উদ্দেশ্য হৈছে অধিক মহিলাক প্ৰাৰ্থনা সভা আৰু সাংস্কৃতিক কাৰ্যকলাপত অংশগ্ৰহণ কৰিবলৈ উৎসাহিত কৰা। সংগঠনটোৰ এগৰাকী জ্যেষ্ঠনেত্ৰী কল্পনা ব্যাসে কয় যে দুৰ্গা বাহিনীৰ সদস্যসকলে নিজকে ‘শাৰীৰিক, মানসিক আৰু জ্ঞান বিকাশৰ বাবে’ সমৰ্পিত কৰে। [1] সংগঠনটোৰ উদ্দেশ্য হৈছে সংকটৰ সময়ত হিন্দু পৰিয়ালক সহায় কৰি  সামাজিক সেৱা প্ৰদান কৰা আৰু হিন্দু সংহতি প্ৰতিষ্ঠা কৰা।  ব্যাসৰ মতে ২০০২ চনলৈকে সংগঠনটোৰটোৰ মুঠ সদস্য সংখ্যা ৮,০০০ আৰু ইয়াৰে ১,০০০ সদস্য আহমেদাবাদৰ। 
## সক্ৰিয়তা আৰু আদৰ্শ
দুৰ্গা বাহিনীক প্ৰায়ে কঠোৰপন্থী বজৰংগ দলৰ মহিলা মুখ বুলি গণ্য কৰা হয়[1] আৰু ধৰ্মীয় সংখ্যালঘুসকলৰ বিৰুদ্ধে প্ৰৰোচিত কৰাত সক্ৰিয়ভাৱে অৰিহণা যোগোৱাৰ অভিযোগ উত্থাপিত হৈছে।  সংগঠনটোক এক সোঁপন্থী ধৰ্মীয় মৌলবাদী গোট হিচাপে বৰ্ণনা কৰা হৈছে।

দুৰ্গা বাহিনীয়ে আগ্ৰাসী ৰূপত নিম্ন উপাৰ্জনকাৰী আৰু নিম্ন বৰ্ণৰ পৰিয়ালৰ যুৱতীসকলক সভ্যভৰ্তি কৰে। সভ্যসকলে কাৰাটে আৰু লাঠিযুঁজ শিকে আৰু দলীয় আদৰ্শৰ শিক্ষাগ্ৰহণ কৰে। বিপজ্জনক কামবোৰৰ মুখামুখী হ’বলৈ যথেষ্ট শাৰীৰিক শক্তিৰ প্ৰয়োজন হোৱাৰ বাবে সংগঠনটোৱে বিশেষকৈ যুৱতীসকলক নিয়োগ কৰে; বিশেষকৈ তেওঁলোকে শত্ৰু বুলি ভবা মুছলমান লোকসকলৰ সন্মুখীন হ’বলৈ।

১৯৯০ চনৰ ১৬ মাৰ্চত সংঘটিত হোৱা বিজনোৰ দাঙ্গাত দুৰ্গা বাহিনীৰ কৰ্মীসকলে বিজনোৰৰ মুছলমান লোকসকলে বাস কৰা অঞ্চলৰ মাজেৰে হিন্দুলোকৰ এক শোভাযাত্ৰা আয়োজন কৰি প্ৰৰোচনামূলক শ্লোগান দিয়ে; যাৰবাবে হিংসা ঘটনাৰ সূত্ৰপাত হয়। 

২০০২ চনৰ ১৬ মাৰ্চত দুৰ্গা বাহিনীৰ কৰ্মীসকলে অযোধ্যাত সন্মুখ সমৰত অংশগ্ৰহণ কৰাৰ লক্ষ্যৰে বিশ্ব হিন্দু পৰিষদ আৰু বজৰংগ কৰ্মীসকলৰ সৈতে উৰিষ্যাৰ বিধানসভাত মূৰত গেৰুৱা কাপোৰ বান্ধি হাতত ত্ৰিশূল লৈ ধংসাত্মক কাৰ্যকলাপত লিপ্ত হয়।  

দুৰ্গা বাহিনী ২০০২ চনৰ গুজৰাট হিংসাত জড়িত থকাৰ অভিযোগ উত্থাপিত হয়। অৱ্শ্যে সংগঠনটোৱে এনে অভিযোগ অস্বীকাৰ কৰিছে। হিংসাত দুৰ্গা বাহিনীৰ ভূমিকা সন্দৰ্ভত বিশ্ব হিন্দু পৰিষদৰ মুখপাত্ৰ কৌশিকবাহী মেহতাই কয়, *কেৱল বিধৱা আৰু গোধৰা কাণ্ডৰ ভুক্তভোগীসকলৰ যত্ন লোৱাৰ বাহিৰে বিশ্ব হিন্দু পৰিষদৰ [[গুজৰাট]] হিংসাৰ সৈতে কোনো সম্পৰ্ক নাছিল। দুৰ্গা বাহিনীৰ ক্ষেত্ৰতো একেই কথা প্ৰযোজ্য।* কিন্তু বহুলোকে দাবী কৰিছিল যে বগা চুৰিদাৰ পৰিহিত ছোৱালীবোৰ হিংসাত জড়িত আছিল।

## তথ্য উৎস

## বাহ্যিক সংযোগ
* Durga Vahini , বিশ্ব হিন্দু পৰিষদৰ ৱেবচাইট।

শ্ৰেণী: ভাৰতৰ স্বেচ্ছাসেৱী সংগঠন
শ্ৰেণী:ভাৰতৰ মহিলা সংগঠন
কেলাদি চেন্নাম্মা

**কেলাদি চেন্নাম্মা** () কৰ্ণাটকৰ কেলাদি ৰাজ্যৰ ৰাণী আছিল। তেওঁ চিদ্দাপ্পা চেট্টী নামৰ এজন ব্যক্তিৰ ঘৰত জন্ম গ্ৰহণ কৰিছিল। চিদ্দাপ্পা চেট্টী কৰ্ণাটকৰ কুণ্ডাপুৰ অঞ্চলৰ এজন স্থানীয় ব্যৱসায়ী আছিল। তেওঁ লিঙ্গায়ত সম্প্ৰদায়ৰ আছিল। চেন্নাম্মাই ১৬৬৭ চনত ৰজা সোমশেখৰ নায়কৰ হৈছে বিবাহপাশত আৱদ্ধ হৈছিল। ১৬৭৭ চনত সোমশেখৰ নায়কৰ মৃত্যুৰ পিছত চেন্নাম্মাই কেলাদি নায়ক ৰাজবংশৰ প্ৰশাসন দক্ষতাৰে চম্ভালিছিল। তেওঁৰ ২৫ বছৰীয়া শাসনকালত তেওঁ ভাৰতৰ কৰ্ণাটকৰ চাগাৰাত অৱস্থিত কেলাদি ৰাজ্যত থকা তেওঁৰ সামৰিক ঘাটিৰ পৰা ঔৰঙ্গজেৱৰ নেতৃত্বত মোগল সেনাৰ অগ্ৰগতি প্ৰতিহত কৰিছিল। তেওঁ হিৰিয়া বাসপ্পা নায়ক হিচাপে সফল হোৱা তেওঁৰ এগৰাকী নিকট আত্মীয় বাসৱপ্পা নায়কক দত্তক পুত্ৰ হিচাপে তুলি লৈছিল। তেওঁ পৰ্তুগীজসকলৰ সৈতে জালুক আৰু চাউলৰ দৰে সামগ্ৰীৰ সৈতে এটা বাণিজ্য চুক্তিও কৰিছিল। কৰ্ণাটকৰ চান্নাগিৰিৰ নাম তেওঁৰ নামেৰে নামকৰণ কৰা হৈছে। 

তেওঁ পৰ্তুগীজসকলক মিৰ্জান, হোন্নাভাৰা, চন্দ্ৰভাৰা আৰু কল্যাণপুৰত গীৰ্জা স্থাপনৰ অনুমতি দিছিল। কৰ্ণাটক ৰাজ্যত তেওঁক আব্বাক্কা চৌটা, কিট্টুৰ চেন্নাম্মা, বেলাৱাদি মাল্লাম্মা আৰু ওনাকে ওবাভাৰ সৈতে বীৰাংগনা, মহিলা যোদ্ধা আৰু দেশপ্ৰেমী হিচাপে স্মৰণ কৰা হয়। 

## জীৱন
কেলাদি চেন্নাম্মা বা কেলাদিৰ ৰাণী চেন্নাম্মা কৰ্ণাটকৰ সাগৰৰ এগৰাকী স্থানীয় ব্যৱসায়ী চিদ্দাপ্পা চেট্টীৰ জীয়ৰী আছিল। বিজয়নগৰ সাম্ৰাজ্যৰ পতনৰ পিছত কেলাদি সাম্ৰাজ্য গঠন হৈছিল। কেলাদি ৰাজ্য বেদনুৰ আৰু ইক্কেৰী নামেৰেও জনাজাত হৈছিল। ১৬৬৭ খ্ৰীষ্টাব্দত চেন্নাম্মা ৰজা সোমশেখৰ নায়কৰ সৈতে বিবাহপাশত আৱদ্ধ হয়। ১৬৭৭ চনত সোমশেখৰ নায়কৰ মৃত্যুৰ পিছত চেন্নাম্মাই কেলাদি নায়ক ৰাজবংশৰ প্ৰশাসন দক্ষতাৰে চম্ভালিছিল। তেওঁৰ ২৫ বছৰৰ শাসনকালত তেওঁ ঔৰঙ্গজেৱৰ নেতৃত্বত মোগল সৈন্যবাহিনীক তেওঁৰ ৰাজ্যৰ পৰা উলিয়াই দিছিল। তেওঁ তেওঁৰ এজন নিকট আত্মীয় বাসৱপ্পা নায়কক দত্তক পুত্ৰ হিচাপে তুলি লৈছিল। পিছলৈ তেওঁ হিৰিয়া বাচাপ্পা নায়ক হিচাপে জনাজাত হৈছিল 
চেন্নাম্মাৰ পৰ্তুগীজসকলৰ সৈতে জালুক আৰু চাউলৰ দৰে সামগ্ৰীৰ ওপৰত বাণিজ্যিক চুক্তি কৰিছিল। ইয়াৰ বাবে তেওঁক পৰ্তুগীজসকলে "দ্য পেপাৰ কুইন" বা "ৰাইনা দা পিমেণ্টা" উপাধি প্ৰদান কৰিছিল। তেওঁ পৰ্তুগীজসকলক গীৰ্জা নিৰ্মাণ কৰিবলৈ অনুমতি দিছিল।

## ঔৰঙ্গজেৱৰ আক্ৰমণ
তেওঁ মোগল সম্ৰাট ঔৰঙ্গজেৱৰ পৰা পলায়ন কৰি অহা শিৱাজীৰ পুত্ৰ ৰাজাৰাম ছত্ৰপতিক তেওঁৰ মন্ত্ৰীসভাৰ সৈতে বৈঠকৰ পিছত আশ্ৰয় প্ৰদান কৰিছিল আৰু ৰাজাৰামক সন্মানৰ সৈতে ব্যৱহাৰ কৰিছিল। ইয়াৰ ফলত ক্ষুদ্ধ হৈ ঔৰঙ্গজেৱে কেলাদিক আক্ৰমণ কৰিছিল। কেলাদি চেন্নাম্মাই পৰাজয় বৰণ নকৰাকৈ যুদ্ধ কৰিছিল আৰু শেষত মোগলৰ সৈতে এখন চুক্তি স্বাক্ষৰ কৰিছিল। কেলাদি ৰাজ্যৰ অধীনস্থ স্বদি ৰাজ্যৰ সদাশিৱেও ঋণৰ জৰিয়তে ৰাজাৰামক সহায় কৰিছিল। মহীশূৰৰ শাসক আৰু পৰৱৰ্তী সময়ত ব্ৰিটিছসকলৰ হাতত স্বায়ত্তশাসন হেৰুৱাই কেলাদি ৰাজ্য সম্ভৱতঃ নিঃশেষ হৈছিল। টিম্মান্না নায়কে তেওঁৰ মন্ত্ৰীসভাৰ নেতৃত্ব দিছিল। টিম্মান্না নায়ক বিজয়নগৰ ৰাজ্যৰ এজন সেনাপতিৰ বংশধৰ আছিল। 

## উত্তৰাধিকাৰ
তেওঁক ৰাণী আব্বাক্কা চৌটা, ওনাকে ওবাভা আৰু কিট্টুৰ চেন্নাম্মাৰ সৈতে কানাড়া বীৰাংগনাৰ প্ৰতীক হিচাপে গণ্য কৰা হয়। চেন্নাম্মা এগৰাকী অতি সৎ আৰু ধাৰ্মিক মহিলা আৰু তেওঁৰ সময়ৰ এগৰাকী ব্যৱহাৰিক প্ৰশাসক হিচাপে পৰিচিত আছিল। 

## জনপ্ৰিয় সংস্কৃতিত
সুৱৰ্ণ টিভিত সম্প্ৰচাৰিত এক কানাড়া ভাষাৰ ঐতিহাসিক টিভি শৃংখলা 'কেলাদি চেন্নাম্মা' তেওঁৰ জীৱনৰ ওপৰত আধাৰিত। 

## তথ্য উৎস

শ্ৰেণী:ভাৰতৰ শাসক
শ্ৰেণী:কৰ্ণাটক
চাৰুল পৰৱ

**চাৰুল পৰৱ** হৈছে চাহ জনগোষ্ঠীৰ কৃষিভিত্তিক উৎসৱ। চ'ত মাহৰ পঞ্চমী, সপ্তমী আৰু নৱমী তিথিত এই উৎসৱ পালন কৰা হয়। চাহ জনগোষ্ঠীয়সকলে এই উৎসৱত নবিধ শাক একেলগে খায়। ঘৰে-ঘৰে নৃত্য-গীত গাই গৃহস্থক বছৰটোৰ বাবে আশীৰ্বাদ দিয়ে। এই পৰৱটোক মুণ্ডা খাড়িয়াসকলে 'বাতছাৱলী', মুণ্ডাৰীসকলে 'গেছেগড়', কুৰ্মীসকলে 'ৰূপবাৰেখ' আৰু গড়সকলে 'গ্ৰেডা নাচ' বুলি কয়।

‘অসমৰ চাহ জনগোষ্ঠীৰ সমাজ আৰু সংস্কৃতি’ গ্ৰন্থত উল্লেখ আছে এনেদৰে- মাঝি, ৰাউতীয়া, তেলী, মুন্দা আদি সম্প্ৰদায়ৰ লোকসকলে চ'ত বহাগ মাহত ঘৰে ঘৰে চাৰুল পূজা নামৰ উৎসৱ পালন কৰে। এই উৎসৱ দুদিনীয়াকৈ পালন কৰা হয়। প্ৰথম দিনা ন-বিধ তৰকাৰীৰে আহাৰ খোৱা "ন-খোৱা উৎসৱ" আৰু দ্বিতীয় দিনা ফুল পূজা পতা হয়। ফুল পূজাত ঘৰে ঘৰে ফুল আৰি দিয়া হয়। লগতে তেওঁলোকে নিজেও কাণত ফুল গুজি লয়। এই উৎসৱত ফাগুৱা পৰৱৰ নিচিনাকৈ ইজনে সিজনৰ গালৈ পানী, বোকা আদি ছটিয়া কৰি খেলা কৰে। এইদৰে চাৰুল পূজা পালন নকৰা কোনো-কোনোৱে ফাগুন মাহত ফাগুৱা পৰৱত সাধাৰণতে ভাগ নলয়। তেওঁলোকে বিশ্বাস কৰে যে চাৰুল পূজা নপতাকৈ ফাঁকু খেলিব নাপায়।

## বিৱৰণ
অসমৰ বিভিন্ন জনজাতীয় গোষ্ঠীসমূহৰ ভিতৰত চাহ জনজাতীয় লোকসকল অন্যতম। এওঁলোক মূলতঃ চাহ বাগান আৰু কৃষিৰ লগত জড়িত। বছৰৰ বিভিন্ন মাহত এই লোকসকলে কৃষিৰ শ্ৰীবৃদ্ধি তথা জাতিটোৰ সৰ্বাংগীণ উন্নতিৰ বাবে বিভিন্ন উৎসৱ-পাৰ্বৰ্ণ আদি পালন কৰা দেখা যায়। ইয়াৰ ভিতৰত বসন্তকালত পালন কৰা এক কৃষিভিত্তিক উৎসৱৰ নাম হ’ল চাৰুল পৰৱ। চ'ত মাহৰ পঞ্চমী, সপ্তমী আৰু নৱমী তিথিত এই উৎসৱ পালন কৰা হয়।

এই সময়ছোৱাত চাহ শ্ৰমিকসকলে ঘৰে ঘৰে ন বিধ আঞ্জাৰে খোৱা লোৱাৰ আয়োজন কৰে। বিশ্বাস আছে যে এনে কৰিলে বিভিন্ন বেমাৰ আজাৰৰপৰা হাত সাৰি থাকিব পাৰি। উৎসৱৰ দিনা উপবাসে থাকি গোসাঁই ঘৰ (মাড়ৈঘৰ)-ত কুকুৰা বলি দি দেৱতাক আৰাধনা কৰে। ইয়াৰ পিছত তেওঁলোকে গাঁৱৰ আটায়ে লগ লাগি ঘৰে ঘৰে নাচি ফুৰে আৰু গৃহস্থক একোপাহ ফুল মূৰত দি মংগল কামনা কৰি আশীৰ্বাদ দিয়ে। এই দলত গাঁৱৰ মুখিয়াল ফুলধৰিয়া পাহান আৰু কটোৱালো উপস্থিত থাকে। এই উৎসৱত চাহ জনজাতিসকলৰ বিভিন্ন গোষ্ঠীৰ বিশেষকৈ ওৰাং খাড়িয়া, চাওঁতাল, মুণ্ডা, মাঝি আদিৰ লোকসকলে বৰ আস্তৰিকতাৰে সমিলমিলেৰে ভাগ লয়। চাহ জনজাতিসকলৰ ঐক্য-সংহতি, শাস্তি সম্প্ৰীতিৰ প্ৰতীক স্বৰূপ এই চাকল পৰৱযদিও বিভিন্ন সম্প্ৰাদায়ৰ লোকসকলে একেলগে এই উৎসৱ পালন কৰে তথাপি কিছুমান ৰীতি-নীতিৰ ইফাল সিফাল হোৱা দেখা যায়। মুণ্ডা, খাড়িয়াসকলৰ এই উৎসৱটোক বেওছাৱলী পৰৱবুলি কোৱা হয় আৰু তেওঁলোকে এই উৎসৱ জেঠ-আহাৰ মাহত সোণাৰ ফুলাৰ সময়ত পালন কৰে। চাহ জনজাতিসকলৰ এই বসন্তকালীন উৎসৱ চাৰুল পৰৱত বিভিন্ন খেল-ধেমালি আৰু ৰং-ৰহইচৰ আয়োজন কৰা দেখা যায়। মূলত চাহ জনজাতীয় লোকসকলৰ এই উৎসৱে অকল জনজাতীয় সংস্কৃতিয়ে নহয় সমগ্ৰ অসমীয়া সংস্কৃতিকে সমৃদ্ধিশালী কৰি তুলিছে।

## তথ্যসূত্ৰ

শ্ৰেণী:ভাৰতৰ উৎসৱসমূহ
ধনদা দেৱী

**ধনদা দেৱী** () হৈছে এগৰাকী অসমীয়া ঔপন্যাসিক, গল্পকাৰ আৰু প্ৰবন্ধকাৰ। তেখেতৰ ঘৰ অসমৰ লখিমপুৰ জিলাত। দেৱীৱে অসমীয়া বিষয়ৰ বিষয় শিক্ষয়িত্ৰী হিচাপে ২০২১ বৰ্ষত হাৰমতী হায়াৰছেকেণ্ডেৰীৰপৰা অৱসৰ গ্ৰহণ কৰে। অসমীয়া ভাষাত বহুেকইখন উপন্যাস, গল্পপুথি লিখাৰ লগতে গৰীয়সী, আমাৰ অসম, নিয়মীয়া বাৰ্তা আদি আলোচনীত গল্প প্ৰকাশ কৰি আহিছে৷ 

## জন্ম আৰু বংশ পৰিচয়
তেখেতৰ জন্ম হৈছিল ১৯৬১ চনত, নাৰায়ণপুৰত। পিতৃৰ নাম ঘনকান্ত শৰ্মা আৰু মাতৃৰ নাম পোনা দেৱী। 

## শিক্ষা
তেখেতে বৰবৰী প্ৰাথমিক বিদ্যালয়ৰপৰা প্ৰাথমিক শিক্ষা লাভ কৰে আৰু ১৯৭৬ চনত হাইস্কুল শিক্ষা লাভ কৰে পিছলাগুড়ি উচ্চ মাধ্যমিক বিদ্যালয়ৰপৰা। 
১৯৭৮ চনত নাৰায়ণপুৰ উচ্চতৰ মাধ্যমিক বিদ্যালয়ত হায়াৰচেকেণ্ডেৰী পৰীক্ষাত উত্তীৰ্ণ হয়। ১৯৮৪ চনত নৰ্থ লখিমপুৰ কলেজৰ পৰা অসমীয়া বিষয়ত স্নাতক শিক্ষা লাভ কৰে আৰু ১৯৮৭ চনত ডিব্ৰুগড় বিশ্ববিদ্যালয়ৰপৰা অসমীয়া বিভাগত স্নাতকোক্তৰ ডিগ্ৰী লাভ কৰে।

## চাকৰি জীৱন
তেখেতে হাৰমতী হায়াৰছেকেণ্ডেৰী অসমীয়া বিষয়ৰ বিষয় শিক্ষয়িত্ৰী হিচাপে কাৰ্যনিৰ্বাহ কৰিছিল আৰু ২০২১ বৰ্ষত চাকৰিৰপৰা অৱসৰ গ্ৰহণ কৰে।

## সাহিত্যৰাজি
### প্ৰবন্ধ সংকলন
তেখেতৰ প্ৰবন্ধ সংকলন এখন৷ নামটো- 'সমাজ চেতনাৰ ঘনক' (শিক্ষা আৰু সমাজ বিষয়ক), ২০১১ নতুন অসম প্ৰকাশন

### উপন্যাস
ধনদা দেৱীয়ে সাম্প্ৰতিক সময়লৈকে ৭খন উপন্যাস ৰচনা কৰিছে৷ সেইসমূহ হ’ল-
কাল সমকাল,(২০০৮, বাণী মন্দিৰ), আৰু মেঘালী দৃষ্টিৰে,(২০০২, নতুন অসম) অঁ আঁয়ঁ ইবাঁচি,(২০১১, বনলতা) , দুপাহী খৰিকাজাই, (২০০০, সাৰদা প্ৰকাশন), সোৱণশিৰিৰ সপোন মথি,(আখৰ প্ৰকাশ, প্ৰথম প্ৰকাশ-২০১৫), অসম সাহিত্য সভাৰ কুমাৰ কিশোৰ বঁটা প্ৰাপ্ত উপন্যাস,নদীবান্ধ বিৰোধী আন্দোলনৰ পটভূমিত ৰচিত উপন্যাস), বেলীমুখী বনকুঁৱৰী, (প্ৰকাশক-পূৰ্বাঞ্চল প্ৰকাশ, ২০১৮, প্ৰাক্ স্বাধীনতা আৰু স্বাধীনোত্তৰ কালৰ এখন সমাজক প্ৰতিনিধিত্ব কৰা বুৰঞ্জীমূলক উপন্যাস) , দুপাহি খৰিকাজাই (২০০০, নতুন অসম প্ৰকাশন, চেমনীয়া উপন্যাস)

### গল্প সংকলন
তেখেতৰ প্ৰথম গল্প সংকলনখনৰ নাম ‘স্বাধীনতাৰ ৰম্যভূমিত’, এই গ্ৰন্থখনে ‘সদৌ অসম ভবাণী শৰ্মা স্মাৰক চুটি গল্প গ্ৰন্থ বঁটা’ লাভ কৰে৷ সাৰদা প্ৰকাশন, প্ৰথম প্ৰকাশ- ২০০৭, তেখেতৰ আনখন গল্প সংকলন হ’ল ‘বেটুপাতৰ স্বৰলিপি’ (চন্দ্ৰ প্ৰকাশ, ২০১৫)। 

### টেলিফিল্ম
ধনদা দেৱীৰ ‘আৰোহণ’, শীৰ্ষক এখন চিৰিয়েল ইতিমধ্যে প্ৰচাৰ হৈছে৷ এই চিৰিয়েলখন নৰ্থ ইষ্ট চেনেল যোগে প্ৰচাৰিত (১৯ এপ্ৰিল, ২০০০ চন) প্ৰয়োজক- ঘন হাজৰিকা, বিশিষ্ট নাট্যকাৰ। 

## বঁটা আৰু সন্মান
ধনদা দেৱীয়ে এতিয়ালৈকে বহুকেইটা গুৰুত্বপূৰ্ণ বঁটা লাভ কৰিছে৷ সেই সম্পৰ্কে তলত উল্লেখ কৰা হ’ল-

সদৌ অসম ভৱানী শৰ্মা স্মাৰক ছুটি গল্প গ্ৰন্থ বঁটা, ২০০৭ বৰ্ষ

‘সোৱনশিৰিৰ সপোন মথি’ শীৰ্ষক উপন্যাসৰ বাবে অসম সাহিত্য সভাৰ ‘কুমাৰ কিশোৰ মৌলিক উপন্যাস বঁটা’, ২০১২-২০১৭ বৰ্ষ৷ 

আম্বেদকাৰ ৰাষ্ট্ৰীয় বঁটা, ২০১৮ বৰ্ষ

বীৰ চিলাৰায় ৰাষ্ট্ৰীয় বঁটা, ২০১৯ বৰ্ষ

সাহিত্য অকাডেমীয়ে আয়োজন কৰা সৰ্বভাৰতীয় লেখক সমাৰোহত অসমৰ হৈ চাৰিবাৰ অংশগ্ৰহণ। 

অসম সৰ্বশিক্ষা অভিযান মিছনত জিলা সমল ব্যক্তি হিচাপে বহুকেইবাৰ অংশগ্ৰহণ।

## তথ্যসূত্ৰ

শ্ৰেণী:অসমীয়া সাহিত্যিক
বিভা দত্ত নেওগ

**বিভা দত্ত নেওগ** () একাধাৰে নিবন্ধকাৰ, কবি, গীতিকাৰ, গল্পকাৰ, সম্পাদক, পাঠ্যপুথি প্ৰণেতা আৰু গৱেষক। দীৰ্ঘদিন ধৰি বিভা দত্ত নেওগে অসমীয়া ভাষা, সাহিত্য, সংস্কৃতিৰ ক্ষেত্ৰখনত গৱেষণামূলক লেখনিৰে সমৃদ্ধ কৰি আহিছে। বিভা দিত্ত নেওগৰ বিভিন্ন বিষয়ৰ কথিকা আকাশবাণী ডিব্ৰুগড় কেন্দ্ৰৰ যোগে সম্প্ৰচাৰিত হৈ আহিছে। তেখেতে ধেমাজি মহাবিদ্যালয়ৰ অসমীয়া বিভাগৰ মুৰব্বী অধ্যাপিকা হিচাপে সেৱা আগবঢ়াই ২০২২ চনৰ নম্বেম্বৰত অৱসৰ গ্ৰহণ কৰিছে৷

## জন্ম আৰু বংশ পৰিচয়
বিভা দত্ত নেওগৰ জন্ম হয় ২৩ জানুৱাৰী, ১৯৬৩ চনত শিৱসাগৰ জিলাৰ তদানীন্তন সোণাৰি মহকুমাৰ (বৰ্তমান চৰাইদেউ জিলা) বৰুৱা নগৰত। তেখেতৰ পিতৃ ইন্দ্ৰকান্ত দত্ত বৃহত্তৰ বৰুৱানগৰৰ প্ৰফুল্ল চন্দ্ৰ বৰুৱা উচ্চতৰ মাধ্যমিক বিদ্যালয়ৰ প্ৰতিষ্ঠাপক অধ্যক্ষ আছিল আৰু মাতৃ সুবৰ্ণলতা দত্ত একেখন বিদ্যালয়ৰ সহঃ শিক্ষয়িত্ৰী তথা মুক্তিযোদ্ধা আছিল। তেখেতৰ স্বামীৰ নাম দিলীপ কুমাৰ নেওগ আৰু দুগৰাকী সন্তানৰ নাম ক্ৰমে- দৰ্শনা নেওগ আৰু বৰ্ণাস্থা নেওগ৷

## শিক্ষা
*প্ৰাথমিক শিক্ষাঃ খ্ৰীয়াভেটা নিম্ন প্ৰাথমিক বিদ্যলয়
*মাধ্যমিক শিক্ষাঃ বৰুৱানগৰ মধ্যমিক বিদ্যালয়
*স্নাতকঃ শিৱসাগৰ ছোৱালী মহাবিদ্যালয়
*স্নাতকোত্তৰঃ অসমীয়া বিভাগ, ডিব্ৰুগড় বিশ্ববিদ্যালয় 
*এম. ফিলঃ অসমীয়া বিভাগ, ডিব্ৰুগড় বিশ্ববিদ্যালয়
*পি. এইচ. ডিঃ অসমীয়া বিভাগ, ডিব্ৰুগড় বিশ্ববিদ্যালয়। গৱেষণাৰ বিষয়: 'পাৰ্বতিপ্ৰসাদৰ গীত আৰু কবিতাৰ বিশ্লেষণাত্মক অধ্যয়ন”। ২০০১ চন। 

## চাকৰি জীৱন
বিভা দত্ত নেওগে ১৯৯০ চনত ঢকুৱাখনা মহাবিদ্যালয়ত প্ৰবক্তা হিচাপে যোগদান কৰি ১৯৯৬ চনত ধেমাজি মহাবিদ্যালয়ৰ অসমীয়া বিভাগত সহকাৰী অধ্যাপিকা, সহযোগী অধ্যাপিকা, বিভাগীয় মুৰব্বী হিচাপে কাৰ্যনিৰ্বাহ কৰে আৰু ২০২২ চনৰ নৱেম্বৰ মাহত চাকৰি জীৱনৰপৰা অৱসৰ গ্ৰহণ কৰে। তেখেতে ডিব্ৰুগড় বিশ্ববিদ্যালয়ৰ অসমীয়া বিভাগৰ গৱেষণা তত্ত্বাবধায়ক হিচাপে স্বীকৃতি লাভ কৰিছে।

## সাহিত্যৰাজি
### সাহিত্য সমালোচনা আৰু গৱেষণাধৰ্মী গ্ৰন্থ
*সাহিত্যৰ সমীক্ষা; প্ৰকাশক- কিৰণ প্ৰকাশন, ধেমাজি, ২০০৫
*পাৰ্বতিপ্ৰসাদৰ জীৱন দৰ্শন আৰু সাহিত্য; অসম সাহিত্য সভা, ২০০৫
*ভাষা সাহিত্য সংস্কৃতিঃ প্ৰসংগ অনুষংগ; কিৰণ প্ৰকাশন, ধেমাজি, ২০২২

### সম্পাদিত গ্ৰন্থ
*সাহিত্য স্বাদ বৈচিত্ৰ্য; (যুটীয়া সম্পা.) অসম সাহিত্য সভা, লণ্ডন ( ASSUK) আৰু কিৰণ প্ৰকাশন, ২০০৯
*মামণি ৰয়ছম গোস্বামী: স্মৰণ, সৃজন, মনন; কিৰণ প্ৰকাশন, ধেমাজি, ২০১২
*সুন্দাকাণ্ড ৰামায়ণ; কৌস্তভ প্ৰকাশন, ডিব্ৰুগড়, ২০১৫
*প্ৰজ্ঞা পাৰমিতা (ড° কৰবী ডেকা হাজৰিকাৰ সাহিত্যৰ বিশ্লেষণাত্মক অধ্যয়ন); মুখ্য সম্পাদক, জাগৰণ প্ৰকাশন, গুৱাহাটী, ২০২২ 
*ড° দিলীপ কুমাৰ দত্তৰ জীৱন কৃতি আৰু দৃষ্টি (যুটীয়া সম্পা.); শব্দ প্ৰকাশ, যোৰহাট, ২০২২

### সম্পাদিত গবেষণা পত্ৰিকা
*Journal of Basic Research in Science, Arts and Humanities (A peer reviewed Journal), Joint Editor, Vol. 1/2012, Dhemaji College
*দাপোণ, গৱেষণা পত্ৰিকা, ধেমাজি মহাবিদ্যালয় মহিলা কোষ; ২০১৩

### পাঠ্য পুথি
*কবিতা মুকুৰ (কাব্য সংকলন); কিৰণ প্ৰকাশন, ধেমাজি, ২০১২
*অসমীয়া গদ্য চয়ন (গদ্য সংকলন; সম্পা - যুটীয়া); কৌস্তভ প্ৰকাশন, ডিব্ৰুগড়, ২০১৩

## তথ্যসূত্ৰ
অৰ্পণা কোঁৱৰ

**অৰ্পণা কোঁৱৰ** () হৈছে এগৰাকী অসমীয়া লেখিকা,ভাষা গৱেষক, অধ্যাপক। তেখেত বৰ্তমান ডিব্ৰুগড় বিশ্ববিদ্যালয়ৰ সাহিত্যৰথী লক্ষ্মীনাথ বেজবৰুৱা আসনৰ সন্মানীয় অধ্যাপক আৰু Faculty of Humanities and Law বিভাগৰ ‘ডীন’ হিচাপে কৰ্মৰত৷ অসমৰ ভাষা বিষয়ক বহুকেইখন প্ৰাসংগিক গ্ৰন্থ ইতিমধ্যেই তেওঁ লিখি উলিয়াইছে৷ সেইদৰে অসমীয়া আৰু ইংৰাজী ভাষাত অসমৰ লগতে উত্তৰ-পূৰ্বাঞ্চলৰ বহুকেইটা ভাষাৰ বিষয়ে তেওঁ গ্ৰন্থ প্ৰকাশ কৰিছে৷

## জন্ম আৰু বংশ পৰিচয়
তেখেতৰ জন্ম হয় ১৯৫৮ চনৰ ১২ মাৰ্চত৷ পিতৃৰ নাম ভোলানাথ কোঁৱৰ আৰু মাতৃৰ নাম গুণলতা কোঁৱৰ৷

## শিক্ষা

## চাকৰি জীৱন
কোঁৱৰে প্ৰথমে কামৰূপ কলেজৰ অধ্যাপক (নগাঁও, ১৯৮২ৰপৰা নৱেম্বৰলৈকে) হিচাপে চাকৰি জীৱনৰ পাতনি মেলে৷ তাৰ পাচত আমগুৰি কলেজৰ অধ্যাপক (শিৱসাগৰ, ১৯৮২ চনৰপৰা ১৯৮৮ চনলৈকে) হিচাপে কাৰ্যভাৰ গ্ৰহণ কৰে৷ পৰৱৰ্তী সময়ত ক্ৰমে- শিৱসাগৰ কলেজৰ অধ্যাপক (১৯৮৮ চনৰপৰা ১৯৯৩ চনলৈকে), ডিব্ৰুগড় বিশ্ববিদ্যালয়ৰ অসমীয়া বিভাগৰ অধ্যাপক (১৯৯৩ চনৰপৰা ১৯৯৫ চনলৈকে), ডিব্ৰুগড় বিশ্ববিদ্যালয়ৰ অসমীয়া বিভাগৰ ৰিডাৰ (১৯৯৫ চনৰপৰা ২০০৫ চনলৈকে), ডিব্ৰুগড় বিশ্ববিদ্যালয়ৰ অসমীয়া বিভাগৰ মুৰব্বী অধ্যাপক (২০০৩ চনৰপৰা ২০০৬, ২০১১ চনৰপৰা ২০১৪ চনলৈকে),সাহিত্যৰথী লক্ষ্মীনাথ বেজবৰুৱা আসনৰ অধ্যাপক (২০১৯ বৰ্ষৰপৰা সাম্প্ৰতিক সময়লৈকে)আৰু Humanities & Lawৰ ‘ডীন’ হিচাপে দায়িত্বগ্ৰহণ (২০২০ বৰ্ষৰপৰা সাম্প্ৰতিক সময়লৈকে) কৰি আহিছে৷

## সাহিত্যৰাজি
### ভাষা বিষয়ক গ্ৰন্থ
*ভাষা সাহিত্য অধ্যয়ন, বনলতা, ১৯৯৫
*ভাষা সাহিত্য বিবিধ-চিন্তা, বনলতা, ১৯৯৫
*ভাষা বিজ্ঞান উপক্ৰমণিকা, বনলতা, ২০০২
*ভাষা বিজ্ঞান পাৰিভাষিক কোষ, ডিব্ৰুগড় বিশ্ববিদ্যালয়ৰ অসমীয়া বিভাগ, ২০০৮
*প্ৰাচীন অসমীয়া গদ্যশৈলী, বনলতা, ২০০৪
*অসমীয়া গদ্য চয়নিকা, ডিব্ৰুগড় বিশ্ববিদ্যালয়ৰ অসমীয়া বিভাগ, ২০০৫
*আধুনিক অসমীয়া গদ্যশৈলী, বনলতা, ২০১৬
*অসমীয়া ভাষা-চিন্তন, বনলতা, ২০১৬
*অসমীয়া ভাষাৰ বিশ্লেষণাত্মক অধ্যয়ন, বনলতা, ২০১৯
*ভাষা বিজ্ঞান আৰু, ধ্বনিবিজ্ঞান পাৰিভাষিক কোষ, বনলতা, ২০২১
*অসমত ভাষাৰ অধ্যয়ন, অসম সাহিত্য সভা, ২০২১

### সম্পাদনা
*অভিধানতত্ত্ব, সম্পাদনা, ডিব্ৰুগড় বিশ্ববিদ্যালয়ৰ অসমীয়া বিভাগ, ২০০৩
*অভিধানতত্ত্ব, সম্পাদনা, অসম বুক ট্ৰাষ্ট, ২০১৯, নিৰ্বাচিত অসমীয়া গদ্য, সম্পাদনা, বনলতা, ২০১৯, 
*ভূপেন হাজৰিকা, সম্পাদনা, সদৌ অসম ছাত্ৰ সন্থা, ২০১৯

### ইংৰাজী গ্ৰন্থ
*Karbi : The People and the Language, ডিব্ৰুগড় বিশ্ববিদ্যালয় অসমীয়া বিভাগ, মাৰ্চ, ২০০৩
*Journal of the Dept. of Assamese (সম্পা.)ডিব্ৰুগড় বিশ্ববিদ্যালয় অসমীয়া বিভাগ, এপ্ৰিল, ২০০৪https://dibru.ac.in/journals/ 
*Vocabulary, Tangsa Work Book, অফটাছ প্ৰকাশন, ২০১৪ 
*Multilingual Dictionary Assamese-English-Boro-Mising, এবিলাক, গুৱাহাটী, ২০১৭ 
*A structural analysis of the Tangsa Language, DVS, গুৱাহাটী, মাৰ্চ, ২০১৮ 
*Linguistic Study of North-East Languages, ডিব্ৰুগড় বিশ্ববিদ্যালয় অসমীয়া বিভাগ, ২০২০ 
*Ethnic Languages and Literature of North-East: Problems and Prospects (সম্পা.)ডিব্ৰুগড় বিশ্ববিদ্যালয় অসমীয়া বিভাগ, ২০২০ 

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া শিক্ষাবিদ
শ্ৰেণী:অসমীয়া সাহিত্যিক
পল্লৱী ডেকা বুজৰবৰুৱা

**পল্লৱী ডেকা বুজৰবৰুৱা** () হৈছে এগৰাকী অসমীয়া লেখিকা, অনুবাদক, সম্পাদক। তেখেত বৰ্তমান ডিব্ৰুগড় বিশ্ববিদ্যালয়ৰ অসমীয়া বিভাগৰ প্ৰাধ্যাপক হিচাপে কৰ্মৰত৷ অসমত ‘তুলনামূলক ভাৰতীয় সাহিত্য’বিষয়টোক কেন্দ্ৰ কৰি তেখেতে ইতিমধ্যে কেইবাখনো গুৰুত্বপূৰ্ণ গ্ৰন্থ প্ৰকাশ কৰি উলিয়াইছে৷ তেখেতৰ ‘গৱেষণাৰ পদ্ধতিবিজ্ঞান’ শীৰ্ষক গ্ৰন্থখন অসমীয়া ভাষাত এম.ফিল. আৰু ডক্টৰেট ডিগ্ৰীৰ বাবে অধ্যয়নৰত শিক্ষাৰ্থীসকলৰ বাবে প্ৰয়োজনীয় এখন গুৰুত্বপূৰ্ণ গ্ৰন্থ৷ তেখেতে এতিয়ালৈকে ৫খনকৈ প্ৰবন্ধ সংকলন প্ৰকাশ কৰাৰ লগতে দুখন উপন্যাস, এখন চুটিগল্প সংকলন আৰু ১খন অনুবাদ গ্ৰন্থ, ৫খন সম্পাদনামূলক গ্ৰন্থ আদি প্ৰকাশ কৰিছে৷ তেখেতৰ তত্ত্বাৱধানত এতিয়ালৈকে ৩০ জনতকৈয়ো অধিক শিক্ষাৰ্থীয়ে অসমীয়া বিভাগৰপৰা এম.ফিল ডিগ্ৰী আৰু ১২ জন শিক্ষাৰ্থীয়ে ডক্টৰেট ডিগ্ৰী লাভ কৰিছে৷ 

## জন্ম আৰু বংশ পৰিচয়
তেখেতৰ জন্ম হয় ১ জানুৱাৰী, ১৯৬৯ চনত৷ পিতৃৰ নাম তিলক বৰা আৰু মাতৃৰ ঊষা বুজৰবৰুৱা ৷ জন্মস্থান- লক্ষিমপুৰ, অসম৷

## শিক্ষা
তেখেতে লক্ষিমপুৰ মহাবিদ্যালয়ৰ পৰা ১৯৯০ চনত ইংৰাজী বিষয়ত স্নাতক ডিগ্ৰী লাভ কৰে৷ ডিব্ৰুগড় বিশ্ববিদ্যালয়ৰপৰা ১৯৯৪ চনত অসমীয়া বিষয়ত স্নাতকোত্তৰ ডিগ্ৰী লাভ কৰে৷ ডিব্ৰুগড় বিশ্ববিদ্যালয়ৰপৰা ২০০১ চনত ডক্টৰেট ডিগ্ৰী লাভ কৰে৷ তেখেতৰ গৱেণাৰ বিষয় হ’ল- ‘ৰবীন্দ্ৰনাথৰ কাব্যাদৰ্শ আৰু কেইজনমান অনুৱৰ্তী অসমীয়া কবিৰ কবিতা৷’ 

## চাকৰি জীৱন
ডিব্ৰুগড় হনুমানবক্স সুৰজকমল কানৈ কলেজত অধ্যাপক হিচাপে চাকৰি জীৱনৰ পাতনি মেলে৷ (১৯৯৭ চনৰপৰা ২০০৫ চনলৈকে)
ডিব্ৰুগড় বিশ্ববিদ্যালয়ৰ অসমীয়া বিভাগৰ সহকাৰী অধ্যাপক হিচাপে অংশগ্ৰহণ৷ (২০০৫ চনৰপৰা ২০০৯ চনলৈকে)
ডিব্ৰুগড় বিশ্ববিদ্যালয়ৰ Reader হিচাপে দায়িত্বভাৰ গ্ৰহণ৷ 
ডিব্ৰুগড় বিশ্ববিদ্যালয়ৰ অসমীয়া বিভাগৰ অধ্যাপক হিচাপে অংশগ্ৰহণ৷ (২০১২ চনৰপৰা সাম্প্ৰতিক সময়লৈকে  

## সাহিত্যৰাজি
ৰবীন্দ্ৰনাথ আৰু অসমীয়া কবিতা, কৌষ্তুভ প্ৰকাশন, মাৰ্চ, ২০০৩
ৰবীন্দ্ৰনাথৰ চিন্তা আৰু ভাৰতীয় সাহিত্য বিচিত্ৰা, বনলতা, ডিব্ৰুগড়, মে, ২০০৩
তুলনামূলক সাহিত্য, বিকাশ আৰু বিৱৰ্তন, ডিব্ৰুগড় বিশ্ববিদ্যালয়, অসমীয়া বিভাগ, মাৰ্চ, ২০০৮
তুলনামূলক সাহিত্য তত্ত্ব, বনলতা, ডিব্ৰুগড়, মে, ২০১৩
গৱেষণা পদ্ধতিবিজ্ঞান, বনলতা, ২০১৭

### চুটিগল্প
ভাৰ্ছিটিৰ ইকেবানা, চুটিগল্পৰ সংকলন, ২০১৪
যাযাৱৰী নিশাৰ সংলাপ,  চুটিগল্প সংকলন 2022

### উপন্যাস
পান্থশালাৰ প্ৰেমগাথা, ষ্টুডেণ্টচ্ ষ্ট’ৰচ্, গুৱাহাটী, ২০০৯
কুঞ্জপৃথিৱীৰ কৃষ্ণপ্ৰিয়া, বনলতা, ডিব্ৰুগড়, চুটিগল্পৰ সংকলন

### অনুবাদ গ্ৰন্থ
ৰবীন্দ্ৰনাথ ঠাকুৰ, অনুবাদ, সাহিত্য অকাডেমী, নতুন দিল্লী, ২০১৮  

### সম্পাদিত গ্ৰন্থ
অসমৰ জনগোষ্ঠীয় লোকসাহিত্য,  ডিব্ৰুগড় বিশ্ববিদ্যালয়, অসমীয়া বিভাগ, মাৰ্চ, ২০০৯
অসমীয়া কাব্যকোষ, অসম সাহিত্য সভা, ২০১২
প্ৰসংগ : সাহিত্য আৰু সংস্কৃতি, বনলতা, ডিব্ৰুগড়, ২০১২
বিহু, সদৌ ধেমাজি জিলা ছাত্ৰ সন্থা, ২০২১
তুলনামূলক সাহিত্য আৰু পৰিধীয় ক্ষেত্ৰ, সদৌ ধেমাজি জিলা ছাত্ৰ সন্থা, ২০২১

## বঁটা আৰু সন্মান

## তথ্যসূত্ৰ

শ্ৰেণী:অসমীয়া সাহিত্যিক
দীপ্তি ফুকন পাটগিৰি

**দিপ্তী ফুকন পাটগিৰি** () একাধাৰে এগৰাকী অসমীয়া ভাষাবিদ, সাহিত্যিক, অধ্যাপক, সম্পাদক। তেখেত গুৱাহাটী বিশ্ববিদ্যালয়ৰ অসমীয়া বিভাগৰ অধ্যাপিকা হিচাপে কাৰ্যনিৰ্বাহ কৰি আছে৷

## জন্ম আৰু বংশ পৰিচয়
২৯ মাৰ্চ,১৯৫৬ চনত দিপ্তী ফুকন পাটগিৰিৰ জন্ম হয়। পিতৃৰ নাম বুদ্ধেশ্বৰ ফুকন আৰু মাতৃৰ নাম বাসন্তী ফুকন। 

## শিক্ষা
*১৯৭৬ চনত অসমীয়া বিভাগত প্ৰথম হৈ স্নাতক ডিগ্ৰী লাভ কৰে।
*১৯৭৮ চনত অসমীয়া বিভাগত প্ৰথম হৈ স্নাতকোত্তৰ ডিগ্ৰী লাভ কৰে।
*১৯৯১ চনত পি.এইচ.ডি ডিগ্ৰী লাভ কৰে। বিষয় : An Analysis of the Assamese Verb System : A Historical Study.
*২০১২ চনত উৎকল ইউনিভাৰ্ছিটি, ভূৱনেশ্বৰৰ পৰা ডি.লিট ডিগ্ৰী লাভ কৰে। বিষয় : Assamese and Oriya Language : A Comparative Study.

## চাকৰি জীৱন
*১৮-১২-৭৮ তাৰিখৰ পৰা ১৭-১২-৭৯ তাৰিখলৈকে ডি.কে.ডি কলেজ, দেৰগাঁও,(অসম)ত অসমীয়া বিভাগৰ প্ৰৱক্তা হিচাপে শিক্ষাদান কৰে।
*১-১২-৮৩ তাৰিখৰ পৰা ৩১-০১-৮৪ তাৰিখলৈকে প্ৰাগজ্যোতিষ কলেজ, গুৱাহাটীত অসমীয়া বিভাগৰ প্ৰৱক্তা হিচাপে শিক্ষাদান কৰে।
*১-০২-৮৪ তাৰিখৰ পৰা ০১-০৩-৮৪ তাৰিখলৈকে ডিফু চৰকাৰী কলেজত অসমীয়া বিভাগৰ প্ৰৱক্তা হিচাপে শিক্ষাদান কৰে।
*২-০৩-৮৪ তাৰিখৰ পৰা ০৪-১২-৯১ তাৰিখলৈকে ডিব্ৰুগড় বিশ্ববিদ্যালয়ত অসমীয়া বিভাগৰ প্ৰৱক্তা হিচাপে শিক্ষাদান কৰে।
*১-১২-২০০০ তাৰিখৰ পৰা আজি পৰ্যন্ত গুৱাহাটী বিশ্ববিদ্যালয়ত অসমীয়া বিভাগৰ প্ৰৱক্তা হিচাপে শিক্ষাদান কৰি আছে। 
*গুৱাহাটী বিশ্ববিদ্যালয়ৰ কলা শাখাৰ ডীন হিচাপে ০২-০১-২০১৪ তাৰিখৰ পৰা ০৮-০৫-২০১৫ তাৰিখলৈকে দায়িত্ব ভাৰ পালন কৰে।

## সাহিত্যৰাজি
*ভাষাতত্ত্ব,১৯৯১
*মধ্যযুগৰ অসমীয়া ভাষাৰ ব্যাকৰণ, ১৯৯৯
*আধুনিক অসমীয়া ব্যাকৰণ,১৯৯৯
*ফলি পুথি লওঁ আহা,২০০৭
*আধুনিক অসমীয়া গদ্য,২০০৩
*অসমীয়া বাঙলা আৰু উড়িয়া ভাষা: তুলনামুলক অধ্যয়ন,২০০৪
*মনোমতী(পুনৰ কথন), ৰজনীকান্ত বৰদলৈৰ দ্বাৰা ৰচিত উপন্যাস মনোমতী,২০০৭
*ভাষা-সাহিত্য জিজ্ঞাসা,২০০৯ 
*some aspects on Language & Linguistics,2010
*নিৰ্মল প্ৰভা বৰদলৈৰ শিশু সাহিত্য,২০১২
*টিপকলিৰ সপোন (শিশু সাহিত্য),২০১৪
*মায়া আইনা, বাঙালী ভাষাৰ পৰা অসমীয়ালৈ অনুবাদ কৰা সাধু কিতাপ,২০১৪
*হেমন্তৰ পাখি, বাঙালী ভাষাৰ পৰা অসমীয়ালৈ অনুবাদ কৰা উপন্যাস,(মূল: সুচিত্ৰ ভট্টাচাৰ্য) ২০১৫
*আইনু মাহীৰ চিঠি (শিশু সাহিত্য),২০১৭
*ভাষা-সাহিত্যৰ চিন্তন,২০১৮

### সম্পাদিত গ্ৰন্থ
*ভাষা তত্বৰ বিচিত্ৰ কথা,১৯৯৬
*ভাষাজিজ্ঞাসা,২০০২
*অন্বেষণ,২০০৪
*অসম সাহিত্য সভা পত্ৰিকা,২০০৬
*অসমীয়া ভাষাৰ উপভাষা,২০০৭
*উপভাষা আৰু অসমৰ উপভাষা,২০১০
*নামনি অসমৰ আঞ্চলিক অসমীয়া শব্দকোষ,২০১২
*সাহিত্য সুষমা,২০১৩
*ভাষা,ভাষাবিজ্ঞান আৰু উপভাষা,২০১৩
*লক্ষ্মীনাথ বেজবৰুৱাৰ ভাষা,২০১৪
*আধুনিক ভাৰতীয় আৰ্য ভাষা,২০১৪
*ভাষা আৰু সাহিত্য : বিচাৰ আৰু বিশ্লেষণ,২০১৭
*জনন বীক্ষণ,২০১৭
*ভাষা সাহিত্য সংস্কৃতি শিতান,২০১৯
*অসমীয়া ওমলা গীত,২০২০
*অসমীয়া শিশু কবিতা,২০২১

### অনুবাদ গ্ৰন্থ
*নৱজাতক,২০০৭
*মাহনদী জায়ে (লুইতৰ পৰা মহানদীলৈ) অসমীয়াৰ পৰা উড়িয়ালৈ অনুবাদ কৰা ৫৫টা অসমীয়া কবিতাৰ সংগ্ৰহ,২০০৮

## বঁটা আৰু সন্মান

## তথ্যসূত্ৰ
তুলিকা চেতিয়া য়েইন

**তুলিকা চেতিয়া য়েইন** () হৈছে এগৰাকী অসমীয়া কবি। শদিয়াৰ পৰা গুৱাহাটীলৈ ব্ৰহ্মপুত্ৰৰ বুকুৰে ফেৰীৰে যাত্ৰা কৰা তুলিকা চেতিয়া য়েইন অসমৰ একমাত্ৰ নাৰী।

## জন্ম আৰু বংশ পৰিচয়
তেখেতে ১৯৭৪ চনত অৰুণাচল প্ৰদেশৰ পূব চিয়াং জিলাৰ মিমেত জন্ম গ্ৰহণ কৰিছিল। 

## শিক্ষা
শিক্ষাতত্ব বিভাগত স্নাতক, ১৯৯৪

## সামাজিক জীৱন
### অংশগ্ৰহণ কৰা অনুষ্ঠানসমূহ
*২০১৩ চনত অৰুণাচল লিটাৰ্চোৰ ছ'চাইটিৰ দ্বাৰা অনুষ্ঠিত সাহিত্য অনুষ্ঠানত বিশিষ্ট অতিথি হিচাপে অংশগ্ৰহণ। 
*২০১৪ চনত সাহিত্য অকাডেমীৰ দ্বাৰা অনুষ্ঠিত দিল্লীত অনুষ্ঠিত অস্মিতা অনুষ্ঠানত অংশগ্ৰহণ। 
*২০১৫ চনত চণ্ডিগড়ত সাহিত্য অকাডেমীৰ দ্বাৰা অনুষ্ঠিত সৰ্বভাৰতীয় লেখক সন্মিলনত অংশগ্ৰহণ। 
*২০১৭ চনত দিল্লীত অনুষ্ঠিত উত্তৰ-পূব আৰু দক্ষিণ ভাৰতৰ সাহিত্য অকাডেমীৰ সাহিত্য সন্মিলনত অংশগ্ৰহণ। 
*২০১৭ চনত দিল্লীত অনুষ্ঠিত চাৰ্ক সম্মিলনত অংশগ্ৰহণ। 
*২০১৭ চনত থাইলেণ্ডত, থাইলেণ্ড আৰু ভাৰত চৰকাৰৰ দ্বাৰা অনুষ্ঠিত ভাৰত আৰু থাইলেণ্ড উৎসৱত বক্তা হিচাপে অংশগ্ৰহণ। 
*২০১৭ চনত সাহিত্য অকাডেমী আৰু কলিকতাৰ ৰেডিঅ' চেণ্টাৰ দ্বাৰা আয়োজিত অনুষ্ঠানত উত্তৰ-পূবৰ কবি হিচাপে অংশগ্ৰহণ। 
*২০১৮ চনত বাংগালুৰুত সাহিত্য অকাডেমীৰ দ্বাৰা অনুষ্ঠিত উত্তৰ-পূব আৰু দক্ষিণ-পশ্চিম নাৰীলেখক

### সন্মিলনত নেতৃত্ব গ্ৰহণ কৰি অংশগ্ৰহণ
*২০১৮ চনত আন্দামান নিকোবৰত সাহিত্য অকাডেমীৰ দ্বাৰা অনুষ্ঠিত সৰ্বভাৰতীয় কবি সন্মিলনত অংশগ্ৰহণ। 
*২০১৯ চনত ভূপালত ৰবীন্দ্ৰনাথ ঠাকুৰ বিশ্ববিদ্যালয় আৰু সাহিত্য অকাডেমী দিল্লীৰ দ্বাৰা অনুষ্ঠিত আন্তঃৰাষ্ট্ৰীয় সাহিত্য সন্মিলনত অংশগ্ৰহণ। 
*২০১৯ চনত কলিকতাৰ শান্তিনিকেতনত হিন্দী সাহিত্য সভাৰ দ্বাৰা অনুষ্ঠিত কবি সন্মিলনত অসমৰ হৈ প্ৰতিনিধিত্ব কৰে। 
*২০১১ আৰু ২০১২ চনত নেচনেল বুক ট্ৰাষ্টৰ কৰি সন্মিলনত অংশগ্ৰহণ। 
*২০১৮ আৰু ২০১৯ চনত ৰাজস্থানৰ জয়পুৰ প্ৰগ্ৰেচিভ লিটাৰ্চোৰ ফেষ্টিভেলত উত্তৰ-পূবৰ হৈ অংশগ্ৰহণ। 
*২০১৯ চনত অৰুণাচল লিটাৰেচাৰ ফেষ্টিভেলত কবি হিচাপে অংশগ্ৰহণ। 
*২০২০ চনত ঘানা ইউনিভাৰচিটিৰ বিজনেচ এণ্ড ইকনমিক্‌চ নামৰ ৰিচাৰ্চ ছ'চাইটিত চাৰিখন গবেষণা পত্ৰ প্ৰকাশ। 

## সাহিত্যৰাজি
### প্ৰকাশিত গ্ৰন্থ
*মৌনতাৰ আত্মপাঠ (কবিতা)
*হাঁহিৰ আকাশ প্ৰেমৰ আকাশ (গদ্য)
*আকাশ নথকা ৰাতি (কবিতা)
*স্বপ্ন প্ৰেমৰ প্ৰাৰ্থনা (কবিতা)
*Royal Architechture of Ahom (Bilangual )
*দিখৌ আৰু দিচাংঃ দুখন নদীৰ গাথা (নদী বিষয়ক গ্ৰন্থ)
অসমীয়া প্ৰতিদিনৰ সম্ভাৰত পাঠকৰ হৃদয় আলোকিত কৰা প্ৰতি দেওবাৰে প্ৰকাশ পোৱা ‘স্বপ্নৰ স্বদেশ মোৰ অৰুণাচল' এখন আত্মজীৱনীমূলক উপন্যাস। নিয়মীয়া বাৰ্তাত প্ৰকাশিত, ‘মই তোমাৰ উশাহৰ গান-যাযাবৰী দিনলিপি' সকলোতকৈ বহুল প্ৰচলিত ধাৰাবাহিক ভ্ৰমণ গাথা আছিল। অসমীয়া প্ৰতিদিন, দৈনিক অসম, নিয়মীয়া বাৰ্তা, খবৰ, আমাৰ অসম, দৈনিক জনসাধাৰণ, দৈনিক জনমভূমি, দৈনিক বাতৰি আদি বাতৰি কাকতৰ লগতে সাতসৰী, গৰীয়সী, প্ৰান্তিক প্ৰকাশ, বাৰ্তাপখিলী আলোচনীত প্ৰকাশিত উত্তৰ-পূব ভাৰতৰ বিভিন্ন লোকসংস্কৃতি বিষয়ক আৰু বুৰঞ্জী বিষয়ক তত্ত্বগধূৰ প্ৰায় ১০০০ প্ৰবন্ধ লিখিছে। 

### সম্পাদিত গ্ৰন্থ
*হেম বুঢ়াগোহাঞি ৰচনাৱলী দুটা বৃহৎ খণ্ড 
*ছে-ৰায়-ডয়
*ছেং-মুং

## বঁটা আৰু সন্মান
*আন্তঃৰাষ্ট্ৰীয় তথাগত সৃজন সম্মান’ ২০১৮, 
*বিহাৰ হিন্দী সাহিত্য সভাৰ দ্বাৰা 'শতাব্দী বঁটা, ২০১৯ 
*অসম চৰকাৰৰৰ 'লেখক সম্বৰ্ধনা বঁটা', ২০২০
*All India Radio ডিব্ৰুগড়ৰ অসম সাহিত্য কানন অনুষ্ঠানৰ নিয়মীয়া পাঠক। 

## তথ্যসূত্ৰ
জয়া সেনাপতি

**জয়া সোনাপতি** () হৈছে এগৰাকী অসমীয়া লেখিকা। তেখেত ‘ সদৌ অসম লেখিকা সমাৰোহ সমিতি’ৰ উপ-সভানেত্ৰী হিচাপে কৰ্মৰত৷ সেইদৰে তেখেত সদৌ অসম লেখিকা সমাৰোহ সমিতিৰ নাওবৈচা শাখা সমিতিৰ প্ৰতিষ্ঠাপক সভানেত্ৰী আছিল৷ বৰ্তমান সময়ত তেখেত লখিমপুৰ জিলা লেখিকা সমাৰোহ সমিতিৰ কাৰ্যকৰী সভানেত্ৰী হিচাপে কাৰ্যনিৰ্বাহ কৰি আছে৷ তেখেত লখিমপুৰ জিলাৰ এগৰাকী আগশাৰীৰ সমাজ-সাহিত্য সংগঠক৷ অসম লেখিকা সমাৰোহ সমিতিৰ প্ৰতিষ্ঠা আৰু ইয়াৰ প্ৰসাৰ প্ৰচাৰত তেখেতৰ অশেষ ভূমিকা আছে৷ লেখিকাসকলৰ পৰিচয় আৰু সাহিত্যৰাজিক বিষয় হিচাপে লৈ তেখেতে সম্পাদনামূলক গ্ৰন্থ এখনো ইতিমধ্যে প্ৰকাশ কৰিছে৷

## জন্ম আৰু বংশ পৰিচয়
তেখেতৰ জন্ম হয় ১৯৫০ চনত লখিমপুৰ জিলাত৷ তেখেতৰ পিতৃৰ নাম দীননাথ হাজৰিকা আৰু মাতৃৰ নাম ৰত্নপ্ৰভা হাজৰিকা৷

## শিক্ষা
তেখেতে প্ৰাথমিক শিক্ষা লাভ কৰে লথৌ বুনিয়াদী বিদ্যালয়ৰপৰা৷ পৰৱৰ্তী সময়ত উত্তৰ লখিমপুৰ বালিকা উচচ ইংৰাজী বিদ্যালয়ৰপৰা হাইস্কুল শিক্ষান্ত পৰীক্ষাত উত্তীৰ্ণ হয়৷ নৰ্থ লখিমপুৰ কলেজত একালত স্নাতক ডিগ্ৰীৰ বাবে পঢ়িছিল যদিও পৰৱৰ্তী সময়ত ব্যক্তিগত কাৰণত নাওৈবচা কলেজৰ অসমীয়া বিভাগৰপৰাহে অসমীয়া বিষয়ত স্নাতক শিক্ষা গ্ৰহণ কৰে আৰু পৰৱৰ্তী সময়ত ডিব্ৰুগড় বিশ্ববিদ্যালয়ৰপৰা অসমীয়া বিষয়তে স্নাতকোত্তৰ শিক্ষা লাভ কৰে৷

## চাকৰি জীৱন
তেখেতে নাওবৈচা উচ্চ মাধ্যমিক বিদ্যালয়ত শিক্ষকতা কৰিছিল৷

## সাহিত্যৰাজি
### প্ৰবন্ধ সংকলন
*প্ৰবন্ধ সুষমা,২০১৭ 

### কবিতা পুথি
*তামৰঙী আকাশ, ২০০৬
*নৈপৰীয়া গাভৰুৰ লাজ, ২০২২

### সম্পাদিত গ্ৰন্থ
*জনমানসত ফকৰা-যোঁজনা, ২০১২ 
*অসমীয়া লোকসাহিত্য আৰু লোককলা, ২০১৪ 
*সদৌ অসম লেখিকা সমাৰোহ সমিতিৰ হিতৈষী আৰু আজীৱন সভ্যৰ কোষ, ২০১৮ 

### সামাজিক অৱদান
তেখেত লথৌ মইনামেলৰ প্ৰথম সঞ্চালিকা আছিল৷ ডিব্ৰুগড় অনাতাঁৰ কেন্দ্ৰৰ যোগে তেখেতৰ কেইবাটিও কথিকা প্ৰচাৰিত হয়৷ অসমৰ বিভিন্ন আলোচনী, বাতৰি-কাকত আদিত তেখেতৰ গল্প, কবিতা, প্ৰবন্ধ আদি প্ৰকাশিত হৈছে৷  তেখেত সদৌ অসম লেখিকা সংস্থাৰ কাযনিৰ্বাহক সদস্য হিচাপে থকাৰ উপৰি উপ-সভানেত্ৰী হিচাপেও কাম কৰি আছে৷ সেইদৰে তেখেত অসম সাহিত্য সভাৰ আজীৱন সদস্য, হিতৈষী সদস্য, সদৌ অসম লেখিকা সমাৰোহ সমিতিৰ আজীৱন সদস্য, লখিমপুৰ জিলা জেষ্ঠ্য নাগৰিক সংস্থাৰ আজীৱন সদস্য হিচাপে বিভিন্ন সংস্থা, সমিতিৰ সৈতে জড়িত৷ ‘সদৌ অসম লেখিকা সমাৰোহ’ অনুষ্ঠানটিৰ সৈতে তেখেত জন্মলগ্নৰেপৰাই জড়িত৷ সেইদৰে লখিমপুৰ জিলাৰ বিভিন্ন শাখা সমিতি গঠনত তেখেতৰ ভূমিকা আৰু নেতৃত্ব জড়িত হৈ আছে৷ তেখেত জড়িত হৈ থকা অনুষ্ঠানৰ ভিতৰত ফুলবাৰী শাখা, কমলাবৰীয়া শাখা, পিচলা শাখা, ডিক্ৰং শাখা, পথালিপাহাৰ শাখা, কজমকলি শাখা, গড়েহগা শাখা, মধ্য তেলাহী শাখা আৰু অসম অৰুনাচল সমন্বয় লেখিকা সমাৰোহ শাখা আদি অনুষ্ঠানৰ নাম উল্লেখযোগ্য৷

## বঁটা আৰু সন্মান
তেখেতে সদৌ অসম লেখিকা সমাৰোহ সমিতিয়ে দিয়া ‘স্বৰ্ণলতা হাজৰিকা স্মৃতি’ প্ৰবন্ধ প্ৰতিযোগিতাত দ্বিতীয় স্থান লাভ কৰে৷ ভাৰতীয় দলিত সাহিত্য অকাডেমী নিউ দিল্লীৰপৰা ‘বীৰাঙ্গনা সাৱিত্ৰী বাইফুলে’ ৰাষ্ট্ৰীয় বঁটা লাভ কৰে৷  লখিমপুৰ জিলা লেখিকা সমাৰোহ সমিতিৰফালৰপৰা ’সু-সংগঠক বঁটা’ লাভ কৰে৷
২০২১ চনত অসম লেখিকা সমাৰোহ সমিতিয়ে প্ৰদান কৰা ’সু-সংগঠক বঁটা’ লাভ কৰে৷ ইয়াৰোপৰি সাহিত্য-সংস্কৃতি সোৱামঞ্চৰ পৰা ’সাহিত্য ৰত্ন বঁটা’, ’সুধাকণ্ঠ ভাৰতৰত্ন ড০ ভূপেন হাজৰিকা ৰাষ্ট্ৰীয় বঁটা-২০১৯’, Consumer choice Awards by Consumer Rights Organisation, Assam, নাওবৈচা শাখা লেখিকা সমাৰোহৰ দ্বাৰা ‘প্ৰেৰণা দায়িনী’ উপাধি, শঙ্কৰ-আজান বঁটা আদি লাভ কৰে৷

## তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
জয়ন্ত কুমাৰ বৰা

**জয়ন্ত কুমাৰ বৰা** () হৈছে এগৰাকী অসমীয়া লেখক, অধ্যাপক, সম্পাদক৷ তেখেত বৰ্তমান ডিব্ৰুগড় বিশ্ববিদ্যালয়ৰ অসমীয়া বিভাগৰ অধ্যাপক৷ সাহিত্য সমালোচনা বিষয়ত তেখেতৰ ভালেকইখন গ্ৰন্থ ইতিমধ্যে প্ৰকাশিত হৈছে৷

## জন্ম আৰু বংশ পৰিচয়

## শিক্ষা
*অসমীয়া বিষয়ত স্নাতক ডিগ্ৰী, ডিব্ৰুগড় বিশ্ববিদ্যালয়, অসমীয়া বিভাগ, ১৯৯১
*অসমীয়া বিষয়ত স্নাতকোত্তৰ ডিগ্ৰী, ডিব্ৰুগড় বিশ্ববিদ্যালয়, অসমীয়া বিভাগ, ১৯৯৪
*ডক্টৰেট ডিগ্ৰী, ডিব্ৰুগড় বিশ্ববিদ্যালয়, অসমীয়া বিভাগ, ২০০৪ তেখেতৰ গৱেষণৰা বিষয় আছিল- ‘হোমেন বৰগোহাঞিৰ উপন্যাস: এটি বিশ্লেষণাত্মক অধ্যয়ন’

## চাকৰি জীৱন
*সহকাৰী অধ্যাপক, অসমীয়া বিভাগ, শিৱসাগৰ কলেজ, ১৯৯৫ৰপৰা ১৯৯৮ চনলৈ৷  
*সহকাৰী অধ্যাপক, ডিব্ৰুগড় বিশ্ববিদ্যালয়, অসমীয়া বিভাগ, ১৯৯৮ৰপৰা ২০০৮ চনলৈ৷
*Reader, ডিব্ৰুগড় বিশ্ববিদ্যালয়, অসমীয়া বিভাগ, ১৯৯৮ৰপৰা ২০১১ চনলৈ৷ 
*অধ্যাপক, ডিব্ৰুগড় বিশ্ববিদ্যালয়, অসমীয়া বিভাগ, ২০১১ৰপৰা বৰ্তমানলৈকে৷

## সাহিত্যৰাজি
*সাহিত্য অভিৰূপা, বাণী মন্দিৰ, ২০১৩ 
*অসমীয়া সাহিত্যৰ নানা দিশ, বাণী মন্দিৰ,২০১০(প্ৰথম প্ৰকাশ)
*সাহিত্য-প্ৰনিধি, বনলতা, ২০১৪
*বিষয় আৰু ব্যাখ্যা, কৌস্তুভ প্ৰকাশন, ২০১৪
*হোমেন বৰগোহাঞিৰ উপন্যাসৰ শিল্প বৈভৱ, অসম পাবলিচিং কোম্পানী, ২০১৫
*বীৰেন্দ্ৰ কুমাৰ ভট্টাচাৰ্যৰ গল্প সাহিত্য আৰু অন্যান্য, কৌস্তুভ প্ৰকাশন, ২০১৫
*নেপথ্য আৰু নিৰ্মাণ,বনলতা প্ৰকাশন,প্ৰথম প্ৰকাশ ২০১৯  

### সম্পাদিত গ্ৰন্থ
*মনকৰৰ মনসা কাব্য, বাণী মন্দিৰ, ২০০৮
*শঙ্কৰদেৱৰ কুৰুক্ষেত্ৰ কাব্য, বাণী মন্দিৰ, ২০০৯
*ভ্ৰমৰংগ, ডিব্ৰুগড় বিশ্ববিদ্যালয় প্ৰকাশন, ২০০৯
*মিলন-জ্যোতি, ডিব্ৰুগড় গ্ৰন্থ উৎসৱ, ২০১১
*অসমীয়া গদ্য চয়নিকা,যুতীয়াভাৱে, সাৰদা প্ৰকাশন, ২০০৯ 
*ভাষা সাহিত্য অধ্যয়নৰ বিবিধ দিশ, যুতীয়াভাৱে, ডিব্ৰুগড় বিশ্ববিদ্যালয় প্ৰকাশন, ২০১৪ 
*বিহু আৰু তাৰ প্ৰাকৃতিক চিত্ৰ, (মূলঃ গণেশচন্দ্ৰ হাজৰিকা) সম্প্ৰীতি প্ৰকাশন, ২০২৩

## বঁটা আৰু সন্মান

## তথ্যসূত্ৰ
খ্যাতি

**খ্যাতি** () হিন্দু পৌৰাণিক আখ্যান অনুসৰি প্ৰজাপতি কৰ্দম আৰু দেৱহুতীৰ কন্যা আছিল৷ ভাগৱত পুৰাণৰ মতে, তেওঁ প্ৰজাপতি কৰ্দম আৰু দেৱহুতীৰ ৯গৰাকী কন্যাৰ ভিতৰত এগৰাকী আছিল৷ তেওঁ ভগৱান কপিলৰ ভগ্নী আছিল।

পুৰাণৰ মতে, দক্ষৰ পত্নী প্ৰসূতিৰ পৰা ২৪গৰাকী কন্যা আৰু তেওঁৰ পত্নী পাঞ্চজানি (বিৰিণী) -ৰ পৰা আন ৬২গৰাকী কন্যা আছিল। তাৰে ভিতৰত এগৰাকী আছিল খ্যাতি; যাৰ অভিধানিক অৰ্থ হৈছে- যশস্যা, সুনাম বা প্ৰসিদ্ধি। প্ৰজাপতি ভৃগুৰ সৈতে সম্পৰ্কিত নীতি অনুসৰি খ্যাতিৰ মূল অৰ্থ হৈছে- “ঐশ্বৰিক পোহৰ চেতনা”। খ্যাতি বা খিয়াতিয়ে পোহৰ আৰু কাৰ্য হিচাপে প্ৰয়োগ হোৱা সৰ্বাংগীন জ্ঞান আৰু তাৰ সৌন্দৰ্যক প্ৰকাশ কৰে৷

তেওঁৰ বিবাহ ঋষি ভৃগুৰ সৈতে হৈছিল৷ সিহঁতৰ সন্তান দুটিৰ নাম আছিল ক্ৰমে- ধাতা আৰু বিধাতা৷ কিংবদন্তি অনুসৰি দেৱী লক্ষ্মীৰ অৱতাৰ আছিল তেওঁৰ কন্যা৷

তেওঁ সতীৰ ভগ্নী আছিল, যি মহাদেৱৰ প্ৰথমগৰাকী সহধৰ্মিনী আছিল৷

## তথ্যসূত্ৰ

শ্ৰেণী:হিন্দু দেৱী
আল-আন'আম

**আল-আন'আম** (, ;  গৰু) কোৰআনৰ ষষ্ঠ অধ্যায় (ছূৰা), যাৰ ১৬৫টা শ্লোক (আয়াত) আছে। আল-বাক্বাৰা, আল-ইমৰান, আন-নিশা আৰু আল-মা'ইদাৰ পিছত কোৰআনত আহি এই ছূৰা আল্লাহৰ অধিৰাজ্য আৰু ক্ষমতাৰ স্পষ্ট চিহ্ন, বহুবিশ্বাস আৰু অবিশ্বাস, তাওহিদ (বিশুদ্ধ একধৰ্মবাদ), প্ৰকাশ, বাৰ্তাবাহকত্ব আৰু পুনৰুত্থানৰ দৰে বিষয়বস্তুৰ ওপৰত নিৰ্ভৰ কৰে। ই এক "মক্কান ছূৰা", আৰু ইছলামৰ মক্কান যুগৰ অন্তিম বছৰত ইয়াক সম্পূৰ্ণৰূপে প্ৰকাশ কৰা হৈছিল বুলি বিশ্বাস কৰা হয়। ই বিশ্বাস কৰা প্ৰকাশৰ সময় আৰু প্ৰাসংগিক পৃষ্ঠভূমি ব্যাখ্যা কৰে (আছব আল-নুজুল)। ছূৰাটোৱে পয়গম্বৰ ইব্ৰাহিমৰ কাহিনীও প্ৰকাশ কৰিছে, যিয়ে আনক মহাকাশীয় বস্তুৰ উপাসনা বন্ধ কৰিবলৈ আহ্বান জনায় আৰু আল্লাহৰ ফালে ঘূৰি যায়। 

## লগতে চাওক

## প্ৰসংগসমূহ

## বাহ্যিক সংযোগ

* কোৰআন ৬ পৰিষ্কৰ কোৰআন অনুবাদ

An'am
শ্ৰেণী:কোৰআন
শ্ৰেণী:ইছলাম ধৰ্ম
শ্ৰেণী:আল-কোৰআনৰ ছূৰাসমূহ
শ্ৰেণী:মক্কান ছূৰা
মহাৰাণী চক্ৰৱৰ্তী

** মহাৰাণী চক্ৰৱৰ্তী** (, (১৯৩৭-২০১৫)) আছিল এগৰাকী ভাৰতীয় আণৱিক জীৱবিজ্ঞানী৷ এছিয়া আৰু দূৰৱৰ্তী এছিয়াত পুনৰসংমিশ্ৰিত ডিএনএ পদ্ধতিত তেখেতে ১৯৮১ চনত পোনপ্ৰথমবাবৰৰ বাবে গৱেষণাগাৰৰ পাঠ্যক্ৰম আৰম্ভ কৰিছিল৷ 
## প্ৰাৰম্ভিক জীৱন
১৯৩৭ চনত মহাৰাণী চক্ৰৱৰ্তীৰ কলিকতাত জন্ম হৈছিল৷ তেখেত ককাক (মাতৃৰ পিতৃ)ৰ চিন্তা আৰু দৃষ্টিভংগীৰ দ্বাৰা প্ৰভাৱিত হৈ গণিত আৰু বিজ্ঞানৰ প্ৰতি আকৰ্ষিত হৈছিল৷  ১৯৫০ চনত তেখেতে প্ৰৱেশিকা পৰীক্ষাত ঊত্তীৰ্ণ হয়৷ কলিকতাত থকা প্ৰেছিডেন্সী কলেজৰ পৰা তেখেতে বিজ্ঞান শাখাত স্নাতক ডিগ্ৰী অৰ্জন কৰে৷ ইয়াৰ পিছত কলিকতা বিশ্ববিদ্যালয়ৰ অধীনস্থ ৰাজাবাজাৰ বিজ্ঞান মহাবিদ্যালয়ৰ পৰা বিজ্ঞানত স্নাতকোত্তৰ ডিগ্ৰী লাভ কৰে৷ কলিকতাত থকা বসু প্ৰতিষ্ঠানৰ পৰা মহাৰাণী চক্ৰৱৰ্তীয়ে ডক্তৰেট ডিগ্ৰী অৰ্জন কৰে৷ 
## কৰ্মজীৱন
মহাৰাণী চক্ৰৱৰ্তীয়ে কলিকতাৰ বসু প্ৰতিষ্ঠানৰ পৰা মাইক্ৰ'বায়েল প্ৰ'টিন সংশ্লেষণত ডক্তৰেট ডিগ্ৰী অৰ্জন কৰে৷ তেখেতৰ মেণ্টৰ আছিল ডা০ দেৱী প্ৰসাদ বাৰ্মা৷ গৱেষণাৰ কৰ্মৰ অংশ হিচাপে তেখেতে এজট'বেক্টাৰ ভাইনেলেণ্ডিৰ পৰা কণিকা প্ৰস্তুতিৰে কোষমুক্ত প্ৰ'টিন সংশ্লেষণ প্ৰদৰ্শন কৰিছিল৷ নিউ ইয়ৰ্ক বিশ্ববিদ্যালয়ৰ স্কুল অৱ মেডিছিনৰ বি.এল. হোৰেকাৰ গৱেষণাগাৰৰ পৰা তেখেতে এনজাইম ৰসায়নত প'ষ্ট ডক্তৰেট প্ৰশিক্ষণ লাভ কৰে৷ আমেৰিকাৰ লং আইলেণ্ডত থকা কোল্ড স্প্ৰিং হাৰ্বাৰ গৱেষণাগাৰত তেখেতে বেক্টেৰিয়াজনিত জেনেটিকছ আৰু ভাইৰাছতত্ত্বত বিশেষ প্ৰশিক্ষণ সম্পন্ন কৰে৷ ১৯৬৮ চনৰ পৰা ১৯৬৯ চনলৈকে তেখেতে আমেৰিকা যুক্তৰাষ্ট্ৰৰ মিচিগানৰ এন হাৰ্বাৰস্থিত হিউমেন জেনেটিকছ বিভাগৰ অধ্যাপক মায়ৰন লেভিনৰ গৱেষণাগাৰত কাম কৰে৷ তেখেতে প্ৰতিষ্ঠা কৰে যে, ছালম'নেলা টাইফিমৰিয়ামৰ আৱৰণী জটিলতাৰ অৱক্ষেপন ধ্ৰুৱক ১০০০s আৰু ইয়াৰ ভিত্তিত কেৱল ডিএনএ সংশ্লেষণেই নহয়, আৰএনএ সংশ্লেষণো উৎপত্তি হয়৷ গৱেষণাৰ অন্তত, তেখেত ভাৰতলৈ উভতি আহে আৰু বসু প্ৰতিষ্ঠানত যোগদান কৰে৷ মহাৰাণী চক্ৰৱৰ্তীয়ে এইখন প্ৰতিষ্ঠানত এককোষী জীৱৰ বিপাকীয় নিয়মীয়াকৰণত গৱেষণা আৰম্ভ কৰে৷ পৰৱৰ্তী সময়ত তেখেতে বেনাৰস হিন্দু বিশ্ববিদ্যালয়ৰ জৈৱ-ৰসায়ন বিভাগত যোগদান কৰে৷ বেনাৰস হিন্দু বিশ্ববিদ্যালয়ত, তেখেতে লাইছ'জেনি আৰু লাইছিছৰ দ্বাৰা প্ৰভাৱিত হোৱা কোষৰ পাৰ্থক্য সম্বন্ধে গৱেষণা কৰে৷

## মৃত্যু
২০১৫ চনত মহাৰাণী চক্ৰৱৰ্তীৰ দেহাৱসান ঘটে৷ সতীৰ্থ বিজ্ঞানী দেৱী প্ৰসাৰ বাৰ্মাৰ সৈতে তেখেতে বৈবাহিক জীৱনৰ পাতনি মেলিছিল৷ মৃত্যুৰ সময়ত তেখেতে দুটি সন্তান এৰি থৈ যায়৷

## বঁটা আৰু সন্মান
মহাৰাণী চক্ৰৱৰ্তীয়ে বেনাৰস হিন্দু বিশ্ববিদ্যালয়ৰ চিকিৎসা বিজ্ঞানৰ প্ৰতিষ্ঠানৰ পৰা ১৯৭৫-৭৬ চনত মেধাৰ প্ৰমাণপত্ৰ লাভ কৰে৷ ১৯৭৯ চনত তেখেতে একেখন শিক্ষানুষ্ঠানৰ পৰা শ্ৰেষ্ঠ গৱেষণাৰ সন্মানেৰে পুৰস্কৃত হয়৷ একেটা বৰ্ষতে ভাৰতীয় চিকিৎসা গৱেষণা পৰিষদ পৰা ক্ষণিকা অৰেছন বঁটা তেখেতে লাভ কৰে৷ ১৯৮১ চনত মহাৰাণী চক্ৰৱৰ্তীয় আইচিএমআৰৰ পৰা য়াই.এছ. নাৰায়ণ ৰাও বঁটা লাভ কৰে৷ ভাৰতৰ চিকিৎসা সন্থাৰ পৰা তেখেতে ১৯৮১ চনত হৰি ওম আশ্ৰম আলবেমিক গৱেষণা বঁটা লাভ কৰে৷ ভাৰতীয় ৰাষ্ট্ৰীয় বিজ্ঞান একাডেমিয়ে তেখেতক ২০০৭ চনত অধ্যাপক দৰ্শন ৰাংগানাথন স্মাৰক বঁটা প্ৰদান কৰে৷ 

## তথ্যসূত্ৰ
শ্ৰেণী:ভাৰতীয় বিজ্ঞানী
শ্ৰেণী:ভাৰতীয় মহিলা বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মৈত্ৰেয়ী ভট্টাচাৰ্য

**মৈত্ৰেয়ী ভট্টাচাৰ্য** এগৰাকী ভাৰতীয় পদাৰ্থবিজ্ঞানী তেওঁ জগদীশ বসু ৰাষ্ট্ৰীয় বিজ্ঞান প্ৰতিভা অনুসন্ধান, কলকাতাৰ (JBNSTS) অধ্যাপক আৰু সঞ্চালক  
## শিক্ষা
ভট্টাচাৰ্যই কলকাতাৰ প্ৰেচিডেন্সি কলেজৰ পৰা (বৰ্তমান কলকাতাৰ প্ৰেচিডেন্সি বিশ্ববিদ্যালয় বুলি কোৱা হয়) পদাৰ্থ বিজ্ঞানত স্নাতক ডিগ্ৰী লাভ কৰে আৰু কলিকতা বিশ্ববিদ্যালয়ৰ বিজ্ঞান মহাবিদ্যালয় চৌহদৰ পৰা M.Sc ডিগ্ৰী লাভ কৰে। তেওঁ ১৯৯১ চনত পিএইচডি ডিগ্ৰী লাভ কৰি কলিকতা বিশ্ববিদ্যালয়ৰ জৈৱপদাৰ্থ বিজ্ঞান আৰু আণৱিক জীৱবিজ্ঞান বিভাগত গৱেষণা কেৰিয়াৰ আৰম্ভ কৰে। তেওঁ বৈজ্ঞানিক আৰু ঔদ্যোগিক গৱেষণা পৰিষদত গৱেষণা সহযোগী হিচাপে কাম কৰিছিল আৰু ১৯৯৪ চনত কলিকতা বিশ্ববিদ্যালয়ত সহকাৰী অধ্যাপক হিচাপে যোগদান কৰিছিল। পিছত, তেওঁক জৈৱ প্ৰযুক্তি বিভাগৰ দ্বাৰা Energy Biosciences Overseas Fellowship প্ৰদান কৰা হয় আৰু আমেৰিকা যুক্তৰাষ্ট্ৰৰ চান ডিয়েগোৰ কেলিফৰ্নিয়া বিশ্ববিদ্যালয়ত Visiting Scientist হিচাপে কাম কৰে।
## কেৰিয়াৰ
ভট্টাচাৰ্য কলিকতা বিশ্ববিদ্যালয়ৰ জৈৱ ৰসায়ন বিভাগৰ অধ্যাপক।

ভট্টাচাৰ্যই ২০১৫ চনৰ জানুৱাৰীত জেবিএনএছটিএছৰ সঞ্চালক হিচাপে যোগদান কৰিছিল। তেওঁ কেইবাটাও গৱেষণা প্ৰবন্ধ আৰু কিতাপ অধ্যায় প্ৰকাশ কৰিছে।
## বঁটা আৰু সন্মান
ভট্টাচাৰ্য পশ্চিম বংগ বিজ্ঞান আৰু প্ৰযুক্তি বিদ্যা একাডেমীৰ এজন নিৰ্বাচিত সহকৰ্মী।
## গৱেষণা
* বিশ্ব ঐতিহ্যক্ষেত্ৰ সুন্দৰবনত উপকূলীয় আৰু এষ্টুৱেৰিন পানী আৰু মাটিৰ পলসত জীৱাণুগত বৈচিত্ৰ্যৰ অধ্যয়ন। এই এষ্টুৱেৰিন পৰিস্থিতিতন্ত্ৰৰ ভৌতিক, ৰাসায়নিক আৰু জৈৱিক ক্ষেত্ৰৰ মাজত গতিশীল পাৰস্পৰিক সম্পৰ্কৰ অন্বেষণ। ভাৰতীয় উপকূলত জীৱাণুৰ বৈচিত্ৰ্যৰ উদ্ভাৱনত ক'কেইন আছে।
* ডায়েবেটিচ সম্পৰ্কিত কাৰ্ডিওভাস্কুলাৰ ৰোগ আৰু ডিচলিপিডেমিয়াৰ ৰোগৰ গতিশীলতাত বিপদাশংকাৰ কাৰক আৰু বায়োমাৰ্কাৰ চিনাক্ত কৰণ
* ঔদ্যোগিক বৰ্জিত, নেনোপাৰ্টিকেলৰ সেউজীয়া সংশ্লেষণত জৈৱ-প্ৰতিকাৰ আৰু গধুৰ ধাতুৰ বিষাক্ততাৰ জৈৱ ৰূপান্তৰত সেউজৰ ৰসায়নৰ প্ৰয়োগ
* প্ৰ'টিনৰ গঠন- কাৰ্য আৰু হিমপ্ৰ'টিনৰ সৈতে আন্তঃক্ৰিয়া, জৈৱ আণৱিক আন্তঃক্ৰিয়া।
## নিৰ্বাচিত প্ৰকাশনসমূহ
ভট্টাচাৰ্যৰ আটাইতকৈ বেছি উল্লিখিত প্ৰকাশনসমূহৰ ভিতৰত আছে:https://scholar.google.co.in/citations?user=3yroqO8AAAAJ&hl=en

* ঘোষাল, কে., আৰু **ভট্টাচাৰ্য, এম.** (২০১৪)। প্লেটেলেট (অণুচক্ৰিকা) শৰীৰতত্ত্বৰ অৱলোকন: ৰোগৰ ৰোগ সৃষ্টিকাৰীতাত ইয়াৰ হিমোষ্টেটিক আৰু ননহেমোষ্টেটিক ভূমিকা। *The Scientific World Journal*, *2014*.
* চক্ৰৱৰ্তী, এ., চৌধুৰী, এছ., আৰু **ভট্টাচাৰ্য, এম.** (২০১১)। দুই প্ৰকাৰ ডায়বেটিচ ৰোগীৰ ক্ষেত্ৰত অক্সিডেটিভ চাপ, নাইট্ৰেচেটিভ চাপ আৰু প্ৰদাহজনক বায়োমাৰ্কাৰৰ ওপৰত মেটফৰ্মিনৰ প্ৰভাৱ। *ডায়েবেটিচ গৱেষণা আৰু নিদানিক অনুশীলনী,* *93*(1), 56-62। 
* **ভট্টাচাৰ্য, এম.,** চৌধুৰী, ইউ., আৰু পোদ্দাৰ, আৰ.কে. (১৯৯০)। হিমোগ্লোবিনৰ সৈতে ক্ল'ৰপ্ৰোমাজিনৰ সহযোগিতামূলক বাধ্যতামূলক কৰাৰ প্ৰমাণ: একুইলিব্ৰিয়াম ডায়েলাইচিছ, ফ্লুৰোচেঞ্চ নিবাৰণ আৰু অক্সিজেনৰ মুকলি অধ্যয়ন। *Biochemical and biophysical research communications*, *167*(3), 1146-1153.
* চক্ৰৱৰ্তী, ডি., আৰু **ভট্টাচাৰ্য, এম.** (2001)। β-thalassemia আৰু Eβ-thalassemia থকা ৰোগীৰ লোহিত ৰক্ত কণিকাৰ এণ্টিঅক্সিডেণ্ট প্ৰতিৰক্ষা স্থিতি। *Clinica chimica acta*, *305*(1-2), 123-129.
* ঘোষাল, কে., আৰু **ভট্টাচাৰ্য, এম.** (2015)। এডিপোনেক্টিন: ডায়েবেটিচ আৰু মেদবহুলতাৰ সৈতে সম্পৰ্কিত আণৱিক দৃষ্টান্তৰ অনুসন্ধান। *World journal of diabetes*, *6*(1), 151.
## তথ্য সংগ্ৰহ
 

শ্ৰেণী:জীৱিত ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী